Battlefield 1 Premium Pass Didedahkan, DLC Tentera Perancis Dan Rusia Diumumkan!

Servis Premium yang digunakan di Battlefield 3 dan Battlefield 4 kini kembali dalam Battlefield 1.

[KEMASKINI]: DICE telahpun mengumumkan Premium Pass di laman web rasmi Battlefield.
[LAPORAN ASAL]:
EA mahupun DICE masih belum lagi mengumumkan apa-apa mengenai Premium Pass ini, namun ia telah dinaikkan di page Origin – page yang menawarkan pembeliannya.

Menurut page Origin itu, harga yang dikenakan adalah USD56.90 (~RM229) yang mana 4 expansion packs akan ditampilkan. Setiap expansion packs itu akan diberikan 2 minggu akses awal melalui Premium Pass ini.
Expansion pack pertama juga telah didedahkan, iaitu They Shall Not Pass, membawakan DLC bertemakan tentera Perancis – dijadualkan menemui pemain pada bulan Mac 2017. Antara DLC yang akan dibawakan selepas DLC tentera Perancis ini adalah DLC bertemakan tentera Rusia pula.
Selain itu, Operations, game mode, senjata, vehicles, dan Elite Classes baru turut dijanjikan dalam setiap expansion packs tersebut. 16 maps baru akan diperkenalkan dalam Premium Pass ini, bermakna 4 maps akan dibawakan dalam setiap expansion pack.

Open Beta Battlefield 1 akan bermula 31 Ogos ini. Anda boleh ketahui apakah yang akan dibawakan ke dalam Open Beta ini di sini.
Game penuh Battlefield 1 akan dilancarkan pada 21 Oktober 2016 di PC, PS4 dan Xbox One.
JomBaca: Battlefield 1: Saksikan Gameplay Mode Rush Buat Kali Pertama!


2 Pemain PES Negara Kini Berkelana Ke Kelab Esports Thailand, Tandatangan Kontrak Selama 2 Tahun

Meninggalkan kampung halaman bukan sesuatu yang mudah. Tetapi, bagi mengejar impian yang diidamkan selama ini, dua pemain Pro Evolution Soccer (PES) negara pastinya tidak mahu melepaskan peluang keemasan ini.
Sekiranya korang mengikuti perkembangan scene PES tempatan, korang pasti mengenali dua nama hebat ini — Muhammad Khairul Abdul Aziz dan Mohamad Nor Haikal Mohamad Noh. Kedua-dua pemain ini cukup cemerlang dalam musim PES 2018, di peringkat kebangsaan mahupun di rantau ini, yang mana kemuncaknya ialah apabila menjadi duo keempat terbaik dalam Sukan Asia 2018 Jakarta-Palembang.
Haikal (kiri) & Khariul ketika bertanding dalam Sukan Asia 2018 Jakarta-Palembang.
JomBaca: Musim 2017/2018 Adalah Tahun Cukup Cemerlang Untuk Pro Evolution Soccer (PES) Di Malaysia
Terbaru, meneruskan lagi episod kecemerlangan mereka ini, Khairul dan Haikal baru sahaja menandatangani kontrak selama dua tahun bersama kelab esports dari Thailand, MS Cerberus Esports Team (MSC).
MSC ini pula akan diletakkan di bawah kelab bola sepak Port FC, yang bakal bertanding dalam Thai E-League Pro. Apa sebenarnya Thai E-League Pro ini? Ia adalah sebuah kejohanan esports PES yang para pemainnya diletakkan di bawah kelab-kelab bola sepak terkemuka di liga utama Thailand. 16 pasukan bakal berentap dalam kejohanan ini yang terdiri daripada kelab-kelab seperti Bangkok Glass, Chonburi, Buriram United, Sukhothai dan banyak lagi.
Duo kebanggaan negara ini akan menyertai 5 lagi pemain dalam pasukan Port FC, melengkapkan 7 pemain untuk bertanding dalam Thai E-League Pro ini. Apa yang lebih membanggakan, mereka berdua sahaja pemain import dalam pasukan, dan 5 pemain lain itu adalah pemain tempatan Thailand.

Kempen kejohanan ini nanti pastinya sangat menarik dan cukup kompetitif. Pasukan-pasukan lain, turut menandatangai pemain-pemain import dari negara lain, antaranya para pemain handalan dari Vietnam dan Myanmar.
JomBaca: Vietnam Sekali Lagi Buktikan Mereka Gergasi PES Asia Tenggara, Pemain Malaysia Semakin Meningkat Naik
Ketika dihubungi JomGaming, Haikal memanjatkan kesyukuran kepada Ilahi kerana bukan semua dapat peluang yang cukup bernilai seperti ini.
“Kami berdua sahaja rakyat Malaysia yang mendapat peluang macam ini, kami janji, kami akan bermain sungguh-sungguh demi negara, negeri dan kelab kami, inshaAllah semoga dipermudahkan,” ujar Haikal.
“Selain Shahrel Fikri yang bermain untuk kelab bola sepak Thailand, Malaysia juga ada kami yang bermain untuk kelab bola sepak Thailand dalam kategori esports,” tambah Haikal lagi penuh bersemangat.
Pemain bola sepak negara, Shahrel Fikri yang kini dipinjamkan ke kelab Thailand, Nakhon Ratchasima dari PKNP FC.
JomBaca: “Kami Tak Janjikan Pingat Emas, Tapi Janji Akan Bermain Seperti Yang Inginkannya” – Pemain Esports Malaysia Ke Sukan Asia Indonesia

Sebagai pemain esports profesional sepenuh masa, mereka dibayar gaji tetap setiap bulan, tempat tinggal disediakan, mendapat tajaan penerbangan, menjalani latihan dari 10 pagi hingga 6 petang, dan semestinya dibekalkan dengan fasiliti-fasiliti esports berkelas dunia.
Masih ada yang terdetik untuk mengatakan yang esports tidak mempunyai masa depan dan buang masa? Fikirkan semula.
Haikal dan Khariul bersama pemilik/pengasas pasukan MSC, Roaj Putthakhoon semasa menandatangai kontrak. Sumber: Facebook Khairul.
JomBaca: Ini Jawapan Kami Terhadap Cemuhan Yang Dilontarkan Kepada Pemain Esports Malaysia Di Sukan Asia 2018!


Walaupun eFootball 2022 Adalah Game Percuma, Konami Jual Pek Premium Harga RM169

Semakin hampir kepada pelancaran eFootball, kita semakin jelas tentang bagimana Konami akan menjana pendapatan daripada game percuma (free-to-play) itu.
Konami telah membuka pra-tempah ‘Premium Player Pack’ untuk eFootball 2022. Jangan terperanjat, pek ini berharga RM169.
Antara kandungan dalam pek ini ialah game eFootball 2022 itu sendiri (yang boleh dimuat-turun secara percuma pun), 6 Chance Deals, dan 2800 eFootball Coins. Sekiranya melakukan pra-tempah (membelinya sebelum pelancaran), pemain akan mendapat tambahan 2 Chance Deals.
Lebih melucukan, eFootball 2022 akan dilancarkan pada 30 September ini, pra-tempah sudah boleh dilakukan sekarang, tapi Chance Deals dan eFootball Coins hanya boleh digunakan selepas kemaskini yang dijadualkan pada pertengahan November.
Jadi, apabila game itu dilancarkan pada hujung September ini, apa saja kandungan yang ada? Apa saja yang pemain boleh mainkan pada ketika itu? Tentunya tiada kandungan mode offline seperti Master League, Become A Legend dan lain-lain.
JomBaca: Konami Akan Jual Berasingan Mode Master League Sebagai DLC Dalam eFootball
Pemain yang memiliki eFootball PES 2021 SEASON UPDATE atau eFootball PES 2021 LITE, boleh buka game-game itu untuk beli ‘Premium Player Pack’ bagi mendapatkan diskaun 10%.
Menambah kebingungan, harga RM169 itu merupakan apa yang ditawarkan di PlayStation Store. Di Steam pula, ia hanya berharga RM65.
Daripada jualan pek premium ini, dapatlah kita lihat bagaimana Konami akan ‘buat duit’ daripada game percuma ini — iaitu mereka hanya akan memfokuskan kepada mode seakan Ultimate Team dalam siri game FIFA, kali ini digelar Creative Team (dulu dikenali sebagai myClub).
Tidak pastilah bagaimana Konami akan menyeimbangkan gameplay kepada semua jenis pemain secara adil. Hal ini kerana daripada apa yang dapat kita lihat sekarang, ianya seperti sebuah game pay-to-win, di mana pemain yang membelanjakan lebih wang sebenar, akan mempunyai skuad yang lebih mantap.
Dengan kandungan seperti ini, benarlah apa yang Konami kata, versi yang akan dilancarkan pada 30 September itu hanyalah sebuah demo.
eFootball 2022 akan dilancarkan pada 30 September ini untuk PC, PS4, PS5, Xbox One dan Xbox Series. Versi iOS dan Android pula akan dilancarkan pada satu tarikh yang masih belum diumumkan.


Projek Sirius Disasarkan Kepada Peminat Siri Netflix The Witcher, Bukan Pemain Hardcore RPG

Projek Sirius, sebuah game The Witcher yang berada dalam pembangunan oleh studio The Molasses Flood mensasarkan kepada demografik yang lebih luas dan bukan kepada peminat hardcore RPG.
The Molasses Flood dahulu merupakan studio indie yang terkenal dengan game survival seperti The Flame in the Flood dan Drake Hollow. Kenyataan rasmi Projek Sirius mengatakan bahawa ia akan menawarkan gameplay multiplayer yang didatangkan sekali dengan mode single-player.

Sirius is a codename for the game developed by @molassesflood, set in The Witcher universe and created with support from CDPR. It will differ from our past productions, offering multiplayer gameplay on top of a single-player experience including a campaign with quests and a story pic.twitter.com/aoX7wlIfRO— CD PROJEKT RED (@CDPROJEKTRED) October 4, 2022

Naib presiden kanan, Michał Nowakowski berkata Project Sirius ialah bukan mobile game. Projek itu akan disasarkan kepada demografik audiens yang lebih luas daripada peminat yang pernah bermain siri The Witcher. Ini termasuklah audiens yang menonton siri Netflix The Witcher yang mahu dicapai oleh pihak mereka.
Beliau juga berkata Project Sirius berlawanan dengan Project Polaris. Polaris lebih ke arah sambungan kepada siri game The Witcher. Sirius lebih luas demografiknya kepada audiens yang bukan pemain hardcore RPG.
Masih keliru dengan begitu banyak game The Witcher (dan Cyberpunk) yang baru sahaja diumumkan CD Projekt Red? Korang boleh layan video di bawah untuk lebih memahami.

  @jomgamingmy CD Project Red umumkan 7 game baru la geng #thewitcher #cyberpunk #gaming #gamingontiktok #malaysiatiktok #jomgaming #pc #xbox #playstation #fyp  ♬ original sound – jomgamingmy – jomgamingmy


Sony Dilaporkan Hubungi Semua Penerbit Besar Pihak Ketiga Untuk Kandungan Eksklusif, Tawar Lebih Berbanding Microsoft

Dalam seminggu ini, kita dikejutkan dengan kandungan eksklusif yang dijalin antara Sony dan Square Enix dalam Marvel’s Avengers. Karakter Spider-Man akan hadir dalam game tersebut, namun hanya untuk PS4 dan PS5.

Berita ini telah membangkitkan kemarahan para pemain di PC dan Xbox, namun pembangun Crystal Dynamics telah mengeluarkan kenyataan yang mengatakan perkara ini merupakan perjanjian antara PlayStation dan Marvel, dan Sony mempunyai hak untuk menentukan di platform manakah Spider-Man boleh muncul.
Terkini, satu lagi laporan telah muncul mengatakan yang Sony pada ketika ini sedang menghubungi semua penerbit besar pihak ketiga untuk mengadakan perjanjian eksklusif ‘PlayStation Advantage’ — seumpama apa yang mereka lakukan terhadap Spider-Man dalam Marvel’s Avengers.
Menurut PlayStationLifestyle.net, beberapa insider yang boleh dipercayai telah mengatakan yang para pemain perlu bersedia untuk melihat lebih banyak perjanjian ‘mengejutkan’.
Laporan ini menyatakan ‘sangat banyak’ perjanjian seumpama ini bakal tiba, dan skala yang bakal kita lihat adalah ‘mengejutkan’. Sony dikhabarkan akan menggunakan jenama “PlayStation Advantage” dan “Console Exclusive” untuk bergerak ke hadapan.
Bukan itu sahaja. Malah Sony dikatakan menawarkan wang yang lebih banyak daripada Microsoft untuk mendapatkan perjanjian eksklusif ini. Microsoft dilaporkan bukanlah tidak mahu menawarkan sebarang wang, namun apa yang ditawarkan oleh Sony jauh lebih tinggi.

Apa-apa pun, seperti biasa, berita ini masih lagi dalam status khabar angin. Jangan terlalu percaya selagi ia tidak diumumkan secara rasmi.
Apa pandangan korang? Suka dengan perjanjian eksklusif seperti ini yang dilakukan oleh Sony? Atau korang lebih suka dengan pasaran yang lebih terbuka?


FromSoftware Dilaporkan Sedang Bikin Game Eksklusif PS5, Bukan Bloodborne Atau Demon’s Souls

FromSoftware kini dilaporkan sedang membangunkan sebuah francais game baharu, eksklusif untuk PS5.
Perkara ini dilaporkan oleh @shpeshal_nick dalam podcast XboxEra (via The Game Post).
Apabila dibangunkan oleh FromSoftware, tentunya studio ini akan menggunakan kepakaran mereka untuk membikin sebuah game yang seumpama Dark Souls, namun laporan ini mengatakan yang ia tiada kaitan dengan dua lagi francais eksklusif PlayStation, iaitu Bloodborne atau Demon’s Souls.
Dalam kata lain, FromSoftware sedang membangunkan sebuah game dari hak intelek (IP) baharu. Nick juga menyatakan yang pencipta kepada siri game Dark Souls, Hidetaka Miyazaki turut terlibat dalam projek ini.
“Ia dipercayai saya rasa game eksklusif PS5 ini lebih dekat dengan Souls daripada Elden Ring/Sekiro,” kata Nick.
Apa-apa pun, seperti biasa, ia masih dalam status khabar angin selagi belum diumumkan secara rasmi, maka jangan terlalu meletakkan harapan. Sama-sama kita nantikan sebararang pengumuman daripada Sony dan FromSoftware.


Steam: Ini Senarai Game Jana Pendapatan Tertinggi, Paling Banyak Dimainkan Sepanjang 2022

Sama seperti tahun-tahun sudah, pada penghujung tahun, Valve akan mendedahkan statistik menarik tentang game-game di Steam.
Seperti kebiasaan, Valve tidak berkongsikan data spesifik untuk setiap game yang tersenarai, sebaliknya membahagikan game-game tersebut tersebut kepada tahap Platinum, Gold, Silver dan Bronze.
Terkini, Valve telah mendedahkan statistik tersebut untuk tahun 2022.
Berikut ialah senarai game yang tersenarai dalam tahap Platinum untuk setiap kategori yang didedahkan Valve.
Game yang menjana pendapatan tertinggi:
Yu-Gi-Oh! Master DuelElden RingPUBG: BattlegroundsMonster Hunter RiseDota 2Call of Duty: Modern Warfare IICounter Strike: Global OffensiveDestiny 2Dying Light 2: Stay HumanApex LegendsNaraka: Bladepoint
Game baharu (dilancarkan 2022) yang menjana pendapatan tertinggi:
Elden RingV RisingCall of Duty: Modern Warfare IIStrayMonster Hunter RiseFIFA 23Total War: Warhammer IIIWarhammer 40,000: DarktideYu-Gi-Oh! Master DuelDying Light 2: Stay HumanLEGO Star Wars: The Skywalker Saga
Game paling ramai dimainkan (pernah mencapai lebih 240,000 pemain serentak):
Apex LegendsARK: Survival EvolvedYu-Gi-Oh! Master DuelDota 2Call of Duty: Modern Warfare IIPUBG: BattlegroundsDestiny 2Dying Light 2: Stay HumanElden RingCounter Strike: Global OffensiveGoose Goose Duck
Game berjaya keluar dari Early Access pada tahun 2022 yang menjana pendapatan tertinggi:
Rogue Legacy 2Mount & Blade II: BannerlordFoxholeVampire SurvivorsRaftWorld War 3PowerWash SimulatorDread HungerGroundedTeardownTemtemPolice Simulator: Patrol Officers
Game VR yang menjana pendapatan tertinggi:
Into the Radius VRVTOL VRAfter the FallSkyrim VRBlade and SorceryHalf-Life: AlyxBonelabPavlov VRBeat SaberSUPERHOT VRZenith: The Last CityBONEWORKS
Game paling banyak dimainkan di Steam Deck (bilangan pemain aktif harian):
Cult of the LambELDEN RINGPersona 5 RoyalThe Witcher 3: Wild HuntRed Dead Redemption 2Marvel’s Spider-Man RemasteredStrayVampire SurvivorsCyberpunk 2077No Man’s SkyHades
Jadi, game mana yang paling banyak korang main sepanjang 2022? Game mana yang paling banyak korang belanjakan?


Mari Menerokai Pesta Virtual Taman Tema Pokemon!

Meraikan pesta Pokemon, Pokémon Virtual Fest kini dibuka bermula dari hari Rabu, 12 Ogos hingga Isnin, 31 Ogos 2020 di aplikasi Cluster. Taman tema ini adalah di dalam bahasa Jepun sahaja, tetapi ia tidaklah sebegitu susah untuk ‘enjoy’ kerana anda terus boleh berjalan-jalan dan menikmati tarikan yang sudah dibuka.


Intel i9 7920X 12 Core Lagi Perlahan Berbanding 7900X 10 Core? Biar Betul!

Nampaknya satu rekaan yang sedikit aneh bagi rekaan Intel i9 7920X 12 Core.

Intel telah mengumumkan siri pemproses yang dikenali sebagai i9 7920X yang mempunyai sebanyak 12 bilangan core. Namun begitu, sedikit aneh kerana kepantasan bagi core ini adalah kurang jika dibandingkan siri sebelumnya.
Dalam senarai yang telah dibekalkan oleh Intel, kita dapat lihat bahawa kepantasan core bagi i9 7920X adalah pada 2.9GHz dimana ia adalah 400MHz lebih perlahan daripada pemproses i9 7900X, yang mempunyai 10 bilangan core. Pemproses i9 7920X juga dikatakan mempunyai ciri last-level cache sebanyak 16.5MB, selari dengan siri Skylake-X yang memberikan cache sebanyak 1.375MB bagi setiap core.

Cores
Threads
Clockspeed (Turbo)
Memory
PCIe lanes
TDP

Core i9 7980XE
18
36
N/A
N/A
N/A
N/A

Core i9 7960X
16
32
N/A
N/A
N/A
N/A

Core i9 7940X
14
28
N/A
N/A
N/A
N/A

Core i9 7920X
12
24
2.9GHz (TBD)
N/A
N/A
N/A

Core i9 7900X
10
20
3.3GHz (4.3GHz)
Quad channel DDR4 @ 2,666MHz
44
140W

Core i7 7820X
8
16
3.6GHz (4.3GHz)
Quad channel DDR4 @ 2,666MHz
28
140W

Core i7 7800X
6
12
3.5GHz (4GHz)
Quad channel DDR4 @ 2,400MHz
28
140W

Core i7 7740X
4
8
4.3GHz (4.5GHz)
Dual channel DDR4 @ 2,666MHz
16
112W

Core i5 7640X
4
4
4GHz (4.2GHz)
Dual channel DDR4 @ 2,666MHz
16
112W

Walau bagaimanapun, terlalu awal untuk meletakkan pertimbangan mengenai Intel Core i9 7920X kerana info yang ada masih terlalu sedikit buat masa ini – terutamanya mengenai kebolehan turbo bagi pemproses ini.
Sumber: VideoCardz.


Penantian Akhirnya Berakhir! Game The Avengers Akan Dibangunkan Square Enix dan Marvel!

Selepas diacah-acah di Twitter masing-masing, akhirnya mereka mengumumkan – Square Enix dan Marvel bakal bekerjasama dalam projek The Avengers!

Penantian bagi sebuah game berdasarkan team superhero Avengers dari Marvel nampaknya bakal berakhir. Selepas pengumuman penuh misteri dari Marvel dan Square Enix kelmarin, semalam mereka mengumumkan kerjasama mereka dalam menerbitkan beberapa video game, dan dimulakan dengan game The Avengers.

Teaser trailer yang dipaparkan adalah pendek memaparkan babak pasca-peperangan dengan tukul Thor, cebisan baju besi Ironman dan perisai Captain America. Ianya kemudian disudahi dengan #Reassemble.
#Reassemble menjadi slogan baru untuk kerjasama ini. Projek ini akan diketuai oleh Crystal Dynamics dan Eidos Montreal – kedua-dua studio dimiliki penerbit Square Enix dan masing-masing dengan portfolio game yang cukup hebat; Crystal Dynamics (Tomb Raider) dan Eidos Montreal (Deus Ex, Thief, Tomb Raider).
Gambar hiasan. Bukan dari Projek kerjasama Square Enix dan Marvel.
Tiada tarikh diumumkan bagi game tersebut, namun jika dilihat kepada perancangan Marvel Cinematic Universe – kita boleh menantikan beberapa game yang akan diterbitkan sepanjang beberapa tahun yang akan datang.
Square Enix khabarnya akan mengumumkan maklumat lanjut berkenaan projek ini menjelang 2018. Filem berikutnya dalam siri filem The Avengers, Infinity Wars dijangka akan diterbitkan pada 4 Mei 2018. Kitorang menjangkakan pengumuman dari Square Enix itu nanti akan berlaku sekitar tarikh itu juga.

Kali terakhir The Avengers pernah membintangi video game mereka sendiri adalah pada tahun 1991 apabila Data East menerbitkan Captain America and The Avengers, sebuah game arked beat-em-up! Beberapa game lain dikeluarkan selepas itu seperti Lego: The Avengers dan Disk Wars: The Avengers, namun game-game tersebut tidak dianggap sebagai game Avengers di kalangan peminat.


Pendaftaran Beta Untuk Sniper: Ghost Warrior 3 Kini Dibuka

Daftar sekarang dan cuba beta Sniper: Ghost Warrior 3.

Sniper: Ghost Warrior 3 bakal diterbitkan pada bulan April nanti tetapi studio CI Games kini ingin memberi peluang pada pihak umum untuk mencuba game ini sebelum ianya diterbitkan. Sesi open beta ini akan bermula pada 3 Februari nanti dan pendaftaran boleh dilakukan di sniperghostwarrior3.com.
Open beta ini akan memberi peluang kepada pemain untuk mencuba sebanyak 2 buah misi yang dikenali sebagai “Cut Off” dan “Blockout”.
Studio CI Games turut menyatakan bahawa open beta ini dilaksanakan bagi memperbaiki masalah-masalah teknikal bagi mengelakkan masalah pada hari pelancaran nanti.
Walaupun akan diterbitkan di konsol kelak, haris diingatkan bahawa beta ini hanya terbuka kepada pengguna-pengguna PC.


Injustice 2 Versi Mobile Akan Ada Story Mode, Multiplayer Mode, Gear System Macam Versi Console!

Tahukah anda Injustice terkenal dengan fighting game di platform konsol dan mobile – keduanya sama tapi berbeza!

Game mobile Injustice 1 / Injustice: Gods Among Us membawa game ini lebih jauh berbanding konsol dengan memperkenalkan karakter-karakter yang tiada di dalm versi konsol! Walaupun tiada Story Mode, ianya memberi pemain lebih kepelbagaian di dalam karakter yang boleh dimainkan!

Di samping itu, sekiranya pemain memiliki Injustice versi konsol dan mobile lalu menghubungkan akaun keduanya – pemain boleh bermain di konsol untuk unlock skin, stage dan banyak lagi di versi mobile. Begitu juga sebaliknya, jika bermain di mobile!

Ramai tak sabar menunggu Injustice 2 versi mobile kerana ianya akan hadir dengan story mode, gear system dan banyak ciri baru.

Menurut NetherRealms, Injustice 2 versi mobile akan dilancarkan tanpa story mode pada awalnya. Babak-babak cutscene dan story mode akan ditambah secara berkala di dalam update masa hadapan.

Injustice 2 versi mobile juga akan menambah beberapa mode seperti campaign, challenge dan beberapa mode multiplayer juga – dan pelbagai mode akan ditambah melalui update di masa hadapan.
Korang boleh mula mendaftar bagi mendapatkan Injustice 2 versi mobile bagi Android dan iOS sekarang! Nanti bila game ini dilancarkan pada 16 Mei, boleh dapat notification, terus download, install dan main, PERCUMA!


Jom Baca Peraturan Yang Ketat (Dan Lucu?) Untuk Social Eating di Twitch!

Peraturan-peraturan ini mampu membuatkan anda mengerutkan dahi dan berkata, “biar betul, Twitch?!”

Seperti yang telah dilaporkan sebelum ini, Twitch telah membuka satu kategori yang boleh dikatakan agak mengejutkan – memperkenalkan Social Eating. Secara ringkas, anda boleh lakukan livestream di channel Twitch sambil menunjukkan apa yang sedang anda makan.
Dengan pengenalan kategori terbaru ini, pihak Twitch telah mengeluarkan FAQ untuk sesiapa yang ingin broadcast-kan sesi makanan mereka. Dan selepas membacanya, terdapat beberapa peraturan yang agak ketat, dan kadang-kala terasa lucu apabila difikirkan semula.
Di bawah adalah beberapa FAQ yang berjaya menarik perhatian kami:

S: Adakah saya perlu berinteraksi dengan penonton semasa broadcast Social Eating?
J: Ya, kamu perlu berinteraksi bersama penonton semasa broadcast Social Eating. Interaksi adalah seperti memasukkan review makanan tersebut atau bercakap mengenai games. Perbincangan yang tiada kaitan dengan makanan boleh diterima.
S: Perlukah saya menonjolkan diri dan makanan yang sedang dimakan semasa broadcast Social Eating?
J: Ya, kedua-dua diri kamu dan makanan yang sedang dimakan harus boleh dilihat oleh para penonton.
S: Keutamaan saya adalah melakukan broadcast tentang game, tapi saya ingin mengambil sedikit snek seketika. Perlukah saya tukar kategori kepada Social Eating?
J: Tidak. Jika kamu ingin makan sedikit snek dan ingin sambung semula melakukan broadcast tentang games atau kandungan kreatif, kamu boleh lakukannya semasa sedang broadcast atau semasa rehat seketika, tapi channel kamu perlu menggunakan kategori yang sama seperti sebelum ini.

Lebih mencuit hati adalah apabila kami mula membaca tentang apa yang streamers dilarang untuk lakukan semasa Social Eating:

Mengutamakan memakan makanan-makanan ringan, seperti gula-gula, bahan-bahan perasa atau makanan tenaga.
Mengutamakan minuman alkohol, seperti taking shots, drinking games, binge drinking atau drinking parties.
Memakan makanan yang bukan dicipta untuk penggunaan manusia, seperti makanan haiwan peliharaan, barangan toksik, cecair badan, atau objek yang tidak boleh dimakan.
Memakan makanan atau cara makan yang boleh mencederakan diri sendiri atau ke arah makanan itu boleh termuntah.
Melakukan cabaran atau pertandingan seperti siapa dapat menghabiskan makanan paling pantas.
Menyuapkan makanan kepada lain seperti haiwan peliharaan atau bayi.
Melakukan broadcast dalam kenderaan yang bergerak, seperti bertolak dari/ke kedai runcit, pasar, restoran atau drive-thru.
Melakukan broadcast video atau content dari laman web lain, seperti browsing video atau media sosial.

Dalam bulan puasa ini, kalau anda rasa nak buat tekak terliur, anda bolehlah buka tag Social Eating di sini.
Sumber: Twitch.


The Last of Us Part II: Gameplay Pertama Ellie Memaparkan Dunia Yang Kita Rindui Selama Ini

Dalam sidang media PlayStation di E3 2018 yang sedang berlangsung sekarang, Sony telah memperlihatkan gameplay pertama The Last of Us Part II.

Babak cutscene dimulakan dengan memaparkan Ellie buat kali pertama selepas trailer acah pengumuman yang dulu. Kemudian, gameplay diteruskan dengan menyambung babak trailer sinematik dalam Paris Games Week tahun lalu.
Gameplay memperlihatkan aksi-aksi yang kita telah rindui selama ini. Gerakan stealth, menikam dari belakang, lari dari musuh — cumanya kali ini adalah dari Ellie yang sudah dewasa.

Buat masa ini Sony dan Naughty Dog masih belum mengumumkan tarikh pelancaran The Last of Us Part II.


Fightstick Hori Untuk Nintendo Switch Diumumkan!

Adakah fighting game akan banyak dihasilkan untuk Nintendo Switch selepas ini? Harapnya begitulah!

Khabar angin tentang fightstick Hori bagi Nintendo Switch sudah tersebar sejak sekian lama. Hori akhirnya mengumumkan Real Arcade Pro V Hayabusa bagi Nintendo Switch!

【情報初公開！】「リアルアーケードPro.V HAYABUSA for Nintendo Switch」の発売が決定しました！詳細情報は随時公開予定ですので、お楽しみにお待ちくださいませ！ pic.twitter.com/zssS5vx8ZH
— HORI /ゲーム周辺機器のホリ (@HORI__OFFICIAL) March 3, 2017
Dengan pengumuman Ultra Street Fighter II bagi Nintendo Switch dan melihatkan rekaan JoyCon dan Pro Controller – pasti ramai fighting gamers yang inginkan kawalan yang lebih unggul di dalam permainan mereka nanti.

Harga dan tarikh pelancaran bagi Real Arcade Pro.V Hayabusa masih belum diumumkan. Sama-sama kita nanikan pengumuman selanjutnya daripada Hori dan Nintendo Switch.


TM Tawarkan Pakej Unifi 100Mbps Berharga RM129 Sebulan Kepada Pelanggan Baru

Selepas mengumumkan upgrade Turbo kepada pengguna Unifi terkini, TM mengumumkan pakej Upgrade bagi pelanggan baru pula!

Bagi korang yang masih berkira-kira untuk melanggan Unifi, nah, TM dah umumkan pakej baru bagi menarik pelanggan-pelanggan baru!

Seperti yang boleh korang lihat, pakej bernama Unifi Pro Plan ini menawarkan download speed 100Mbps, 50Mbps upload speed, panggilan suara 600 minit ke talian mudah-alih dan talian tetap serta , di samping tawaran biasa seperti pek TV Unifi dan akses playTV Unifi. Kesemua ini ditawarkan pada harga RM129 sebulan.
Harga ini semestinya jauh lebih murah berbanding pakej lama berharga RM329 sebulan bagi 100Mbps. Kehadiran ini bermakna, pelanggan-pelanggan baru boleh mula mendapatkan halaju Unifi Turbo lebih awal berbanding pelanggan-pelanggan sedia ada.


Naruto Ultimate Ninja Storm 4 Dah Ada DLC?

Fulamak, game belum keluar lagi tapi DLC dah di announcekan. Adakah ini cara terbaru developer untuk mencari duit?

JomBaca: Naruto Ultimate Ninja Storm 4 Delay?

Seantero Malaysia dah tahu bahawa Naruto Ultimate Ninja Storm 4 ini telah delay sehingga bulan Febuari 2016. Namun begitu maklumat DLC untuk game ini telah pun berada di laman-laman web.
Jom kita usha apa yang ada dalam DLC kali ini:

Naruto Storm 4 DLC Pack 1

1 Senario baru selama 3 jam
1 Custom baru
4 Combination Ultimate Jutsu yang baru
1 Ninja Treasure Set baru
10 Kad Maklumat Ninja
10 Suara Latar Game yang baru
10 Custome dari Ninja Storm yang dahulu

Naruto Storm 4 DLC Pack 2

1 Senario baru selama 3 jam
1 Costum baru
3 Combination Ultimate Jutsu
1 Ninja Treasure Set
10 Kad Maklumat Ninja
10 Suara Latar Game yang baru
10 Custom dari game Ninja Storm yang dahulu

Naruto Storm 4 DLC Pack 3

4 Watak Baru yang boleh dimainkan
3 Combination Ultimate Jutsu yang baru
1 New Ninja Treasure Set
10 Kad Maklumat Ninja
10 Suara Latar Game yang baru
10 Custom dari game Ninja Storm yang terdahulu

Kesemua DLC ini boleh di beli secara serentak dengan nilai RM 90 atau pun boleh membeli DLC ini secara berasingan dengan harga setiap satu DLC ialah RM 45.
Apa-apa pun kita tunggu dan lihat bulan Febuari akan datang adakah berbaloi untuk memiliki DLC ini.
ADIOS!


Jom Layan Trailer Bagi Pewaris Game Castlevania – Bloodstained: Ritual of the Night!

Publisher 505 Games telah menerbitkan trailer terbaru bagi Bloodstained: Ritual of the Night – pewaris kepada karya Koji Igarashi iaitu Castlevania: Symphony of the Night.

Video trailer ini menampilkan preview kepada watak utama game ini Miriam dan juga senjata dan skill yang dimilikinya. Trailer ini berakhir dengan boss fight baru bernama Bloodless yang menggunakan payung dan badai berdarah untuk menyerang Miriam.

Seperti siri Castlevania, Bloodstained adalah game side-scrolling dengan elemen RPG. Game ini meletakkan korang di England pada kurun ke-18 dan memerlukan korang untuk mengembara di dalam istana dipenuhi raksasa dalam pencarian summoner dan memecahkan sumpahan yang dikenakan ke atas Miriam.
Bloodstained: Ritual of the Night telah diumumkan pada 2015 dan dijangka akan diterbitkan pada tahun 2018 bagi platform PS4, Xbox One, PC, PSVita dan Switch. Maklumat lanjut Bloodstained akan diumumkan di E3 kelak.


Ellie Akan Ada NPC Yang Membantu Dalam The Last of Us Part II Tapi Kita Tak Tahu Lagi Siapa

Siapa yang akan menjadi teman sehidup semati Ellie?

The Last of Us yang pertama telah menyajikan kepada kita dengan watak utamanya, Joel ditemani oleh Ellie (kebanyakan masa) sebagai non-playable character (NPC). Kita telahpun mengatahui yang untuk sekuelnya, The Last of Us Part II pula akan membawakan Ellie sebagai watak utama, dan persoalan mula timbul — adakah Ellie juga akan ditemani oleh seorang NPC? Kalau ada, siapa?
Bercakap kepada Buzzfeed, pengarah kreatif Naughty Dog, Neil Druckmann telah mengesahkan yang ada NPC yang akan menemai Ellie dalam game ini nanti, walau bagaimanapun, ia tidak diperlihatkan dalam gameplay yang dipersembahkan semasa E3 2018 pada bulan lalu.
“Umm, untuk jawapan selamat, seperti game yang pernah kami ciptakan sebelum ini, akan ada NPC dalam cerita ini [The Last of Us Part II], walaupun kami tidak memperlihatkannya [NPC] dalam demo ini [E3 2018],” kata Druckmann.

Kenyataan ini pastinya menguatkan lagi teori tentang Joel akan kembali ke dalam sekuel ini sebagai NPC, memandangkan beliau masih lagi belum diperlihatkan dalam gameplay trailer. Satu-satunya kelibat Joel yang kita pernah nampak adalah dalam trailer pertamanya, yang mana kita tidak pasti sama ada Joel benar-benar di depan mata Ellie atau hanya muncul sebagai bayangannya.
The Last of Us Part II akan dilancarkan secara eksklusif di PS4, namun tarikh pelancarannya masih belum didedahkan.


Netflix Akhirnya Umumkan Siri Animasi Resident Evil: Infinite Darkness, Bakal Tiba 2021

Setelah bermacam laporan awal serta akaun rasmi Netflix Portugal yang mengumumkannya secara tak sengaja terlalu awal, akhirnya projek ini diumumkan secara rasmi.
Diumumkan semasa siaran langsung Tokyo Game Show 2020, Capcom dan Netflix telah mengumumkan Resident Evil: Infinite Darkness, sebuah siri animasi berepisod berdasarkan francais video game terkemuka Resident Evil.
Trailer pertama telah diperlihatkan, yang mana para peminat tegar francais ini sudah tentunya mengenali watak ikonik yang bakal membintangi siri ini — iaitu Leon S Kennedy dan Claire Redfield.

Resident Evil: Infinite Darkness akan mula ditayangkan di Netflix pada tahun 2021.


Trailer Gears of War 5 Paparkan Jalan Cerita Yang Lebih Gelap – Gadis Emosi Jadi Watak Utama!

Trailer Gears of War 5 yang pertama telah didedahkan semasa persidangan Microsoft di E3 2018 yang memaparkan jalan cerita yang lebih gelap.

Trailer ini memaparkan satu mimpi buruk yang dialami oleh Kait yang mempunyai kaitan dengan rantai logo Locust miliknya. Marcus Fenix dan anaknya kembali bersama-sama dengan ahli pasukan Gears of War 4 yang lain.
Persekitaran yang ditunjukkan dalam trailer kali ini lebih ekstrem dengan kepelbagaian dibandingkan dengan game Gears of War yang lepas. Dari kawasan ais sehinggalah ke kawasan hutan.

Kali ini pemain akan bermain sebagai Kait Diaz yang memegang rahsia misteri. Kait akan diikuti oleh Delmont “Del” Walker, sementara JD dan Marcus mempunyai misi mereka yang tersendiri.
Gameplay memaparkan beberapa jenis musuh dan senjata melee baru untuk pemain gunakan bersama dengan senapang besar. Coalition tidak memberitahu apa-apa tentang kemunculan semula mana-mana game modes atau co-op.
Gears of War 5 akan dikeluarkan di Windows 10 PC dan Xbox One pada tahun 2019.
Sumber: polygon


Fall Guys Kongsikan Beberapa Statistik Mengagumkan – Terjual 2 Juta Unit Di Steam

Game apa yang meniti di bibir para pemain ketika ini di seluruh dunia? Ya, game battle royale seumpama Istana Takeshi, Fall Guys.
Terkini, penerbitnya, Devolver Digital telah berkongsikan beberapa statistik terbaharu mengagumkan tentang game ini yang berjaya diperoleh dalam hanya seminggu.
2 juta unit telah terjual di platform Steam, 1.5 juta Crown telah dberjaya digapai, 23 juta jam tontonan di Twitch dan 60 juta pemain telah tersingkir dalam Fall Guys.

The incredible team @Mediatonic and the super chill @FallGuysGame community have put up some wild numbers in just one week!Big thanks to all for all the great jellybean vibes. pic.twitter.com/6nW9vp6qeS— Devolver Digital (@devolverdigital) August 10, 2020

Kongsikan dengan kami pengalaman paling melucukan korang ketika bermain game ini. Dah berapa kali dapat Crown?
Fall Guys kini boleh dimainkan di PC dan PS4.


Star Fox Zero: Bersedia Untuk “Do A Barrel Roll” Bulan April Ini!

Peminat siri Star Fox sekalian, jom kita guling-guling kegembiraan!

Dalam event Nintendo Direct pagi tadi, Nintendo akhirnya telah mengumumkan tarikh release Star Fox Zero, iaitu pada 22-April-2016! Yeay! Asalnya game ini patut di release pada November tahun lepas, tetapi telah ditunda atas sebab-sebab tertentu. Jom tengok trailer awesome ini!

Dalam Star Fox Zero, anda dapati kali ini game ini memaparkan stage baru dengan banyak laluan alternatif (alternate path). Sebaik sahaja anda selesai mengalahkan game ini dalam normal mode, terdapat lebih banyak paths yang akan boleh anda pilih.
Star Fox Zero memaparkan gameplay lebih kurang sama dengan game asalnya, Star Fox 64. Dalam game ini, anda akan mengawal Fox McCloud yang merupakan juruterbang kepada kapal Airwing.
 Dengan menggunakan gamepad Wii U, anda boleh menggunakan control stick di sebelah kiri untuk menggerakkan kapal anda, dan sebelah kanan untuk aim senjata anda. Pandangan dari kokpit ditunjukkan di atas gamepad anda untuk membantu anda aim.

Pelbagai elemen kembali ke Star Fox Zero, antaranya para pasukan lama Fox seperti Falco, Peppy dan Slippy yang akan membantu anda ketika berlawan.

Star Fox Zero bakal keluar di pasaran dunia pada 22-April-2016 eksklusif di console Wii U.
Jom do a barrel roll April ini!


DOTA: Dragon’s Blood Berada Dalam Top 4 Di Netflix Malaysia

DOTA: Dragon’s Blood telahpun mulakan penstrimannya di Netflix pada Khamis lalu, dan ia nampaknya telah menarik ramai penonton, terutamanya peminat tempatan.
Siri anime yang mempunyai lapan episod itu berada di kedudukan keempat dalam senarai 10 kandungan paling popular kini di Malaysia sejak semalam. Rata-rata memuji siri adaptasi dari video game popular terbitan Valve ini, malah ketika artikel ini ditulis, siri ini berjaya mengumpulkan markah setinggi 8.6/10 di IMDB.

DOTA: Dragon’s Blood mengisahkan Davion, Dragon Knight tersohor yang bertekad untuk menghapuskan kesengsaraan dari muka bumi. Apabila bertembung dengan puteri mulia purba bernama Mirana yang dalam misinya tersendiri, karakter Dota 2 ini akan terlibat dengan peristiwa-peristiwa lebih besar yang tidak pernah beliau bayangkan.
Pelakon suara untuk Davion ialah Yuri Lowenthal, iaitu pelakon suara untuk Peter Parker dalam Marvel’s Spider-Man yang dibangunkan Insomniac Games.
Siri anime ini dibikin oleh Studio MIR, Ashely Edward Miller (X-Men: First Class, Thor and Black Sails) sebagai penulis dan penerbit eksekutif serta Ryu Ki Hyun sebagai penerbit eksekutif-bersama.

Sudahkah korang menontonnya? Suka dengan apa yang mereka sajikan?


Konami Tunda Kemaskini Pertama eFootball 2022 Ke Bulan Depan

Mengharapkan Konami memperbaiki segala isu yang terdapat dalam eFootball 2022 pada minggu ini? Bertabahlah, kerana mereka telah menunda tarikh pelancaran untuk kemaskini pertama itu.
Dalam kenyataan yang dikeluarkan, Konami telah mengumumkan penangguhan kemaskini tersebut, dan lebih memeritkan adalah apabila mereka tidak meletakkan tarikh tetap, yang mana hanya menyebutkan ia akan dikeluarkan pada awal November.
Konami menyampaikan permohonan maaf atas segala kesulitan dan berharap masa tambahan yang diambil akan membenarkan mereka memastikan pengalaman bermain akan ditambahbaik untuk semua pemain.

Update for our followers: pic.twitter.com/uCWiqitO52— eFootball (@play_eFootball) October 22, 2021

Setelah teruk dikecam, Konami pada asalnya menjadualkan untuk melancarkan kemaskini ini pada 28 Oktober.
Sehari selepas pelancarannya, Konami telah memohon maaf dan mengambil maklum terhadap masalah yang telah dilaporkan, antaranya kelajuan hantaran, operasi pertahanan, cutscenes, ekspresi muka, pergerakan pemain, dan pergerakan bola.
Tidak perlulah kami menulis panjang di sini tentang mengapa eFootball 2022 dikecam begitu teruk. Korang boleh baca reviu kami di sini.
Dalam reviu, penulis menyatakan, “eFootball 2022 ini ibarat kita datang ke rumah seseorang, tuan rumahnya menjemput kita minum, tetapi cawan yang dihidangkan itu kosong.”


Ubisoft Akan Menyokong Cross-Play, Cross-Progression Melalui Ubisoft Connect Untuk Semua Platform

Ubisoft telah mengumumkan sebuah servis berpusat yang akan memudahkan semua pemain bermain game-game keluaran mereka dengan beberapa ciri-ciri baharu.
Servis mereka yang sekian lama sudah bertapak, Uplay dan Ubisoft Club akan digabungkan, dan dijenamakan semula menjadi sebuah servis baharu yang digelar Ubisoft Connect. Ciri utama Ubisoft Connect ialah ia akan menyokong cross-play dan cross-progression untuk beberapa game mereka akan datang.

Ubisoft Connect akan menyokong cross-play untuk “kebanyakan” game multiplayer mereka, dan cross-progression pula akan menyokong game-game terbaharu mereka termasuklah Hyper Scape, Assassin’s Creed Valhalla, Immortals Fenyx Rising, dan Riders Republic.
Ubisoft menggambarkan servis baharu ini sebagai sebuah ekosistem servis pemain untuk game-game Ubisoft di semua platform — bakal dilancarkan serentak dengan Watch Dogs Legion pada 29 Oktober ini. Ia akan menawarkan pelbagai kombinasi ganjaran kepada pemain yang setia dan komuniti yang aktif.
Ubisoft Connect akan boleh diakses di PC, Xbox One, Xbox Series X/S, PS4, PS5, Switch, Stadia, iOS, Android, dan laman web.
Korang boleh dapatkan butiran lanjut di laman web rasmi Ubisoft Connect.


10 Game Korang KENA MAIN DULU Dalam PlayStation Extra, Deluxe (Game Catalog)

Dalam video yang lepas, kitorang dah rekomenkan 10 game terbaik yang ada dalam PC Game Pass.
Kali ini, kitorang nak rekomen pula apa 10 game menarik yang patut korang main dulu dalam PlayStation Plus Extra, Deluxe (Game Catalog).


Lenovo Legion Umumkan 5 Laptop Dan 1 Desktop Gaming Baru Yang Akan Dilancarkan Pada Tahun Ini

Buat julung kalinya, Lenovo telah mengadakan acara sidang media secara digital sebentar tadi — memperlihatkan senarai produk komputer baharu mereka yang memfokuskan kepada gaming.
Menggunakan tagline “stylish on the outside, savage on the inside” — barisan model terbaharu ini membawakan tema rekaan luaran yang minimalis, namun menyajikan prestasi yang bagus.
Lima model laptop dan satu model desktop baharu telah diumumkan. Lima laptop tersebut ialah Legion 5 (AMD), Legion 5i, Legion 5Pi, Legion 7i, dan IdeaPad Gaming 3i. Model desktop baharu itu pula ialah Legion Tower 5i.
Untuk Legion 5 (AMD), Legion 5i, dan Legion 5Pi, ia akan dilancarkan pada Jun ini, manakala Legion 7i, Legion Tower 5i, dan IdeaPad Gaming 3i pula akan hadir kemudian pada tahun 2020.
Legion Tower 5i.
Legion 7i.
Legion 5Pi.
Legion 5i.
Legion 5 (AMD).
IdeaPad Gaming 3i.
Di bawah ialah infografik spesifikasi untuk model yang akan dilancarkan pada Jun ini. Untuk model lain yang akan dilancarkan kemudian pada tahun ini, ianya masih belum didedahkan spesifikasinya. Malah, harga untuk setiap model baharu ini masih belum diumumkan.
Legion 5 (AMD)

Legion 5i

Legion 5Pi

Pihak Lenovo akan membuka pra-tempah untuk barisan produk terbaharu ini dari 1 hingga 15 Jun ini. Jangan lepaskan peluang pra-tempah ini kerana ada ganjaran menarik yang menanti korang. Pautan pra-tempah di sini.


Star Wars: Hunters Kongsi Trailer Sinematik Pertama, Memperkenalkan Beberapa Karakter Utama

Februari lalu, Lucasfilm dan Zynga telah mengumumkan Star Wars: Hunters, sebuah game percuma (free-to-play) untuk Nintendo Switch, iOS dan Android.
Terkini, mereka telah mengeluarkan trailer sinematik pertamanya yang penuh aksi, memperlihatkan beberapa karakter utama. Kita diperkenalkan dengan Rieve (Sith), Aran Tal (Mandalorian), Grozz (Wookiee), Utooni (Jawa), J-3DI (Jedi droid), Imara Vex (Bounty Hunter), Slingshot, Sentinel (Stormtrooper), dan Zaina (Rebel).

Apa yang mereka dedahkan di laman web rasmi setakat ini adalah Star Wars: Hunters membawakan pertempuran arena 4-lawan-4 dengan pandangan third-person diinspirasikan daripada bermacam latar belakang karakter Star Wars.
Latar masa yang digunakan pula adalah selepas kejatuhan Galactic Empire, iaitu sekitar selepas Return of the Jedi.
Star Wars: Hunters digambarkan sebagai sebuah game kombat arena kompetitif yang memfokuskan kepada kerjasama berpasukan secara online. Ia akan turut membawakan fungsi cross-play antara Switch, Android dan iOS.
Buat masa ini, mereka hanya menyatakan Star Wars: Hunters akan dilancarkan pada tahun 2022 untuk Nintendo Switch, iOS dan Android.


Quantic Dream Dilaporkan Akan Diambil-Alih Oleh Syarikat Gergasi China, NetEase

Syarikat teknologi gergasi dari China, NetEase dilaporkan akan mengambil-alih 100% saham dalam Quantic Dream.
Laporan ini hadir daripada wartawan tersohor, Tom Henderson di Exputer, yang mana beliau mengatakan pengumuman tersebut akan dilakukan sekitar musim panas tahun ini (Jun-September), menurut beberapa sumber yang beliau terima.
NetEase sebenarnya pada tahun 2019 telah membeli saham minoriti dalam Quantic Dream, dan kini syarikat itu dikhabarkan akan mengambil-alih studio itu sepenuhnya. Menurut Henderson lagi, perbincangan mengenai pengambil-alihan itu sudah berlangsung sejak beberapa bulan lalu, namun ia belum dapat dipastikan sama ada ia sudah dimuktamadkan ataupun belum.
Laporan ini juga mengatakan Quantic Dream telah mencari mana-mana syarikat untuk mengambil-alih studio mereka itu sejak tamatnya perjanjian tiga game (Heavy Rain, Beyond: Two Souls dan Detroit: Become Himan) bersama Sony pada tahun 2018.
Quantic Dream dikatakan telah mendekati beberapa syarikat untuk membentangkan “Project Karma”, iaitu sebuah game eksplorasi angkasa sebagai game utama mereka. Kemudian, Project Karma itu telah bertukar kepada Star Wars Eclipse, diumumkan pada Disember 2021, yang mendapat sambutan cukup baik daripada para peminat Star Wars.

Apa-apa pun, seperti biasa, anggap saja laporan ini masih dalam status khabar angin selagi ia belum diumumkan secara rasmi.


Dah Penat ‘Carry’ Rakan Sepasukan, Korang Boleh Mainkan Tetris Dalam Overwatch Sekarang

Penat ‘carry’ rakan sepasukan yang tak reti nak PTFO? Dah bosan tembak-tembak?
Jomlah kita mainkan tetris pula dalam Overwatch. Seorang pemain telah mencipta permainan tetris melalui Overwatch Workshop.
Bagi korang yang tak tahu, Overwatch Workshop ialah mode khas yang membenarkan para pemain untuk mencipta mode-mode dengan peraturan-peraturan sendiri. Ada yang mencipta payload yang mempunyai kuasa magnetik, Overwatch dari pandangan atas (top-down) dan banyak lagi.
Mode tetris ini dicipta oleh Florens, dan korang boleh mainkan mode ini dengan memasukkan kod: X236D ke dalam Overwatch Workshop.
https://thumbs.gfycat.com/SkinnyImperturbableAsianporcupine-mobile.mp4
Overwatch boleh dimainkan di PC, PS4 dan Xbox One.
Terima kasih, PC Gamer.


Mad Max: 5 Tips Untuk Korang Menggila Di Wasteland!

Hola!! Gamers, sape main Mad Max?? So kat sini penulis berbesar hati untuk kongsikan 5 tips yang penulis nak share dan mungkin akan membantu korang sepanjang permainan korang nanti.

Vantage Outpost.

Meng-unlock Vantage Outpost merupakan satu tindakan bijak sebelum korang meneroka dunia Wasteland. Bagi penulis, Vantage Post memberikan kelebihan, antaranya korang boleh menandakan tempat-tempat penting seperti Scarecrow Tower, Sniper Tower, Scavenging Location dan juga camp musuh korang.
Ini akan memberikan korang kelebihan kerana korang tau di mana kedudukan musuh-musuh korang. Selain itu, antara kegunaan Vantage Outpost ialah menjadi tempat untuk korang Fast Travel. Ini amat berguna kerana keadaan muka bumi Wasteland sendiri yang besar dan luas.
2. Survey Crew Project.

Sekiranya korang sudah bertapak di mana-mana Stronghold, penulis sarankan korang cepat-cepat settlekan Survey Crew Project. Kenapa?? Sebab sekiranya korang berjaya mendapatkan Survey Crew Project, korang akan mendapat bantuan krew-krew di Stronghold tersebut dalam meng-unlock Scavenging Location pada korang.
Ini amat penting kerana di Scavenging Camp terdapat Scrap Metal yang korang boleh kutip, dan jadikan mata wang untuk upgrade Magnum Opus ataupun skill korang.
3. Thunderpoon.

Untuk unlock Thunderpoon, korang perlu menyelesaikan mission Black Magic di Gustash Stronghold. Bagi penulis bila adanya Thunderpoon ni, senang skit kerja penulis nak bantai kereta-kereta musuh yang cari pasal. Thunderpoon ni bertindak seperti roket launcher, dah memang ohsem guys bile korang tengok kereta musuh meletup dek penangan Thunderpoon ni.
Dengan adanya Thunderpoon ni, memudahkan korang untuk menyelesaikan mission Convoy Takedown di mana korang mengejar sekumpulan musuh yang berkonvoi. Reward memang menarik kerana korang akan dapat Hood Ornament.
Reward untuk Convoy Takedown
4. Stronghold Project.

Memandangkan bekalan untuk peluru, air dan pisau adalah terhad, memang best kalau korang selesaikan dahulu Stronghold Project terlebih dahulu. Kalau korang dah bersedia nak menghadap camp musuh yang besar, jangan risau, korang abiskan semua bekalan peluru dan juga pisau korang tu.
Kalau dah abis, fast travel je ke stronghold korang. Nah, secara automatik semua peluru, air dan pisau korang akan di refill semula. Best kan, tak payah susah-susah nak cari semua benda tu.
5. Max Dan Magnum Opus Upgrade.

Nak tahan lebih lama time korang combat dengan musuh-musuh?? Hah upgrade la semaksima yang boleh sebelum korang proceed mana-mana story mission ataupun korang hati kering nak langgar stronghold musuh. Ini memang banyak membantu penulis dalam game Mad Max ini.

Hah lagi satu, jangan la korang lupa dengan Magnum Opus korang ni, upgrade semaksima yang boleh. Baru la gagah nak merentasi Wasteland tanpa perlu korang lari kalau jumpe kereta musuh.
So guys, ini dia 5 tips yang penulis gunapakai ketika bermain Mad Max. Semoga dapat membantu korang pula nanti. Hmm korang ada tips yang lebih menarik?? Kongsi je dengan kiteorang di JomGaming.
ADIOS!!!


Tarikh Pelancaran The Last of Us Part II Akan Diumumkan Apabila Ia “Benar-Benar Dah Hampir”, Kata Naughty Dog

Bersabarlah ya semua.

Kalau korang perasan, Sony sekarang mempunyai satu trend yang agak unik. Mereka suka mengumumkan tarikh pelancaran sesebuah game eksklusif mereka hanya pada beberapa minggu sebelum. God of War dan Detroit: Become Human adalah antara contoh terdekat.
Dan nampaknya game eksklusif mereka akan datang yang sangat dinantikan kini, The Last of Us Part II bakal turut mengikut trend tersebut.
Bercakap kepada panel E3 2018 selepas sidang media PlayStation (via Push Square), Naughty Dog telah berkata yang mereka tidak akan mengumumkan tarikh pelancaran untuk game ini sehinggalah ia “benar-benar sudah hampir”.
Naughty Dog pada ketika ini bukan sahaja belum mengumumkan tarikh tepat bilakah ia akan dilancarkan, malah tidak mendedahkan sebarang waktu untuk mungkin meredakan sikit penantian para peminat setia. Walau bagaimanapun, selepas bercakap semalam, impian kita untuk memainkan game ini seawal yang mungkin, masih ada peluang kerana ia bila-bila sahaja boleh diumumkan tarikh pelancarannya.


Satu babak John Wick 4 diinspirasikan daripada game top-down shooter ini

View this post on Instagram            A post shared by JomGaming (@jomgaming)


CDPR Jelaskan Mengapa Mereka Gunakan Pandangan First-Person Dalam CyberPunk 2077

Tenang semua tenang. Kita harus percayakan CD Projekt RED!

Cyberpunk 2077 merupakan sebuah game yang sangat dinantikan kerana ia dibangunkan oleh CD Projekt RED, sebuah syarikat pembangun yang bertakhta di hati ramai gamers. Namun, pada E3 2018, mereka telah mendedahkan yang game ini adalah sebuah game RPG yang menggunakan pandangan first-person.
Ramai yang agak kurang selesa dengan pendekatan terbaru CDPR ini adalah kerana siri game The Witcher, karya agung daripada studio ini menggunakan pandangan third-person. Ramai mungkin yang kurang yakin dengan keupayaan CDPR untuk membawakan kepada kita sebuah game yang baik yang menggunakan pandangan first-person.
Bercakap kepada DualShockers, pereka quest Patrick Mills telah menjelaskan mengapa mereka membuatkan keputusan untuk menggunakan pandangan first-person.
Beliau menjelaskan yang studio tersebut telah melantik para pembangun yang sudah biasa dengan game-game first-person, memandangkan mereka mahu memastikan yang game ini dibikin dengan bagus. Apabila beliau bermain dengan tool pembangunan, sistem menembak “sudah terasa amat baik” dan studio ini akan terus menggilapnya.
Mills merasakan apa yang perspektif first-person ini akan bawakan adalah suatu “risiko yang berbaloi” kerana ia adalah sebuah dunia di mana beliau mahu mendongak ke langit dah melihat bangunan-bangunan pencakar langit, dan pandangan third-person tidak boleh melakukannya.
Pasukan mereka mahu gunplay menampilkan perasaan yang dekat dan mengujakan. Game asal Cyberpunk 2020 mempunyai gunplay dan kombat yang terasa sangat ganas, mengujakan dan “in your face”. First-person akan membenarkan CDPR mendekati apa yang Mike Pondsmith pernah impikan pada suatu ketika dulu.

Jadi, amacam? Melalui penjelasan ini korang akan lebih yakin dengan game ini yang akan menggunakan pandangan first-person?
Cyberpunk 2077 akan dilancarkan di PC, PS4 dan Xbox One, namun tarikh pelancaran masih belum diumumkan.
JomBaca: Gimik Trailer Cyberpunk 2077: Setelah 5 Tahun Membisu, Akhirnya Peminat Naik Gila!


“Game Selepas Uncharted 4 Akan Menggunakan PS4 Jauh Lebih Baik” – Naughty Dog

Belum sempat Uncharted 4 berada di tangan kita, Naughty Dog sudah mula menyebut tentang game seterusnya.

Selepas kita melihat beberapa gameplay yang telah dikeluarkan, pastinya kita menganggap Uncharted 4 sudah menggunakan segala teknologi yang mampu ditampung PlayStation 4 dengan maksimum. Namun, bukan itu apa yang keluar dari mulut developer, Naughty Dog.
Dalam satu temu ramah yang dilakukan DualShockers bersama Lead Designer, Ricky Cambier mengatakan bahawa pastinya terdapat beberapa aspek dari segi teknologi yang mampu ditambahbaik selepas Uncharted 4 ini. Beliau menambah, di Naughty Dog, mereka mempunyai ramai pengaturcara yang berbakat, dan beliau sentiasa terkejut dengan apa yang mereka mampu lakukan.
Beliau juga memberi komen mengenai perbezaan yang sangat ketara yang Naughty Dog berjaya lakukan dari siri pertama Uncharted ke The Last of Us. Adakah mereka akan lakukan perkara yang sama dari Uncharted 4 ke game mereka yang seterusnya?
Beliau menjawab, sukar untuk melakukan evolusi yang telah dicapai antara dua game tersebut, namun beliau pasti apa yang akan ditampilkan dalam game seterusnya pasti akan jauh lebih baik daripada apa yang PS4 mampu lakukan kini.

Sebelum ini, Naughty Dog telah mendedahkan bahawa pengakhiran Uncharted 4 akan membuat para pemain berbelah bahagi dan bertengkar.
Trailer CGI untuk Uncharted 4 juga telah dikeluarkan. Anda boleh tontonnya di sini.
Naughty Dog juga telah berkongsi bagaimana mereka mengakhiri perjalanan dan pengalaman mereka dalam siri Uncharted ini dengan penuh emosi.
Selain itu, mereka telah menerangkan bagaimana mereka membina grafik secantik ini dalam Uncharted 4, dan juga mengatakan sistem stealth dalam The Last of Us akan digunakan dalam game ini.
Selepas ditunda sebanyak tiga kali, tarikh pelancaran Uncharted 4: A Thief’s End adalah pada 10 Mei 2016, eksklusif untuk PlayStation 4.
JomBaca: Naughty Dog Bakal Mematikan Nathan Drake Dalam Uncharted 4?


Dishonored 2: Trailer Game Steampunk, Victorian Alter-Verse Ini Dah Leak!

Leak dan leak lagi! Kali ini berkenaan trailer bagi Dishonored 2!

Trailer Dishonored 2 yang dibangunkan Arkane Studios telah pun leak sebelum press conference Bethesda hari ini!
http://webm.land/media/dxIX.webm
Kipas-susah-mati pastinya akan suka menonton trailer ini kerana ianya memaparkan Karnaca, suasana pemerintahan kuku besi yang digambarkan melalui hukuman bunuh penduduk bandar tersebut – sebelum beralih kepada point-of-view seorang watak wanita, berkemungkinan Emily Kaldwin yang jatuh ke dalam The Void sebelum diselamatkan oleh The Outsider!
Kita juga dapat melihat beberapa kebolehan Emily seperti Mesmerize yang memerangkap mangsa dan Shadow Walk, pergerakan sejenak di dalam bayang-bayang void! Musuh-musuh mekanikal steampunk game ini juga dapat dilihat di dalam trailer ini.
Seperti yang kitorang announce sebelum ini, Dishonored 2 akan dilancarkan pada 11 November 2016 bagi platform PlayStation 4, Xbox One dan PC.
Dishonored 2 dijangka akan diumumkan semasa press conference Bethesda yang akan berlangsung jam 10.00 pagi sekejap lagi.


Stealth Division: Clan Ninja Trollers Yang Senyap dan Selamat!

Stealth Division merupakan salah satu nama yang sangat unik. Macam black ops punya division lengkap dengan “stealth tech”. Katanya clan ni kaki troll. Kalau dalam raid memang korang kena bully la dengan diorang nih. Clan mates ke tidak, memang kene troll. Walaupun umurnya tidak sampai setahun, jom kita dengar alkisah clan nih!

JG: Apakah nama clan ni and bila ia ditubuhkan?
SD: Stealth Division dan ia dibentukkan setelah release expansion Destiny: Dark Below.
JG: Kenapa nama Stealth Division?
SD: Semasa peringkat untuk membentukkan clan ni, kami pada masa itu tidak mempunyai sebarang knowledge tentang weapon dan sebab itu kami selalu “play safe” dan “stealthy”. Daripada ciri-ciri kami yang itu, muncul lah nama Stealth Division.
JG: Kenapa tubuhkan clan ini dan ada apa-apa plan untuk clan ni?
SD: Kita menubuhkan clan ini disebabkan clan sebelum kami selalu busy dengan a “fixed” fire team dan oleh sebab itu kami jarang dapat bantuan daripada mereka. Jadi, kami membuat fireteam baru yang sentiasa raid bersama-sama. Daripada itu, kami bersetuju untuk menubuhkan clan Stealth Division ni. Stealth Division penuh dengan pelbagai kaum. Kitew friendlyyyyy, semua ada!
JG: Siapa Guardian original 6 veteran dalam clan ini yang mula-mula join ?
SD:

Max_madir
Shinigami0099
Known1no
Libran03
Seraphic_88
Osthreeo

JG:Apa yang membuatkan clan ini sangat unik? Kenapa ia sangat penting?
SD: Buat ada masa sekarang, kami ada mix of clan mates yang datang daripada pelbagai kaum. Kami cuba balancekan kaum dan cuba bermain dengan clan yang lain pada masa yang tertentu.
JG: Apakah kriteria yang Stealth Division ingin ada dalam seseorang KinderGuardian? Kenapa?
SD: Ciri-ciri yang membuatkan kami unik adalah sifat tolong-menolong clan lain demi menghabiskan goal-goal mereka. Itu yang membuatkan kami sangat unik.
FULL FIRETEAM PVP CONTROL
JG: Apakah majoriti class dalam Stealth Divisions ? (eg: Titan, Hunters, Warlocks)
SD: Warlocks ! Tetapi kebanyakannya semua ada 3 class character. Semua seimbang.
JG: Apa yang KinderGuardian boleh dapat daripada Stealth Division? Apa kepastian yang Stealth Divisions boleh bagi?
SD: Fun, takde stress dan boleh belajar macam-macam daripada kami dengan pengetahuan kami sahaja lah!
JG: Cerita sikit macam mana clan ni operate dan setakat ni berapa ramai dah clan mates ada dalam clan ni?
Otai: Kami Raid setiap minggu dan ada daripada kami yang akan buat pada waktu siang dan malam. Kami clan yang kecik tetapi focus utama kami adalah untuk merapatkan diri kami dengan semua ahli-ahli clan mates kami. Kami mengalu-alukan KinderGuardians untuk join kami yang Otai ni. Hehe. Buat pada masa sekarang, kami ada 11 clan mates.
Crota’s End
Kings Fall Completion 1
Kings Fall Completion 2
SOALAN-SOALAN PERIBADI BAGI STEALTH DIVISIONS

Player Pilihan : Max_MaDiR
Rank : Member

JG: Apa yang membuatkan Max_MaDiR komited dengan Destiny?
Max_MaDiR: Dalam Destiny ni ada banyak benda boleh buat. Paling best ialah apabila kami se-clan setuju untuk online pada masa-masa yang tertentu untuk Raid, PvP dll.
JG: Apa keburukan Destiny?
Max_MaDiR: Banyak grinding dan takde dedicated server untuk PvP dengan local players kita.
JG: Apakah character class kegemaran Max_MaDiR? Why?
Max_MaDiR: Hunter! Sebab, Hunter dalah primary class yang saya guna. Banyak memory nostalgic… LOL
JG: Daripada raid Vault of Glass, Crota’s End dan Kings Fall, yang mana memberikan cabaran yang sangat complex ?
Max_MaDiR: Kings Fall diikuti Vault of Glass dan yang paling senang Crota’s End.
Stealth Division in Orbit
JG: Apa pendapat Max_MaDiR untuk tea-bagging dalam PvP? Good or Bad? Apakah effect untuk masa yang lama?
Max_MaDiR: Neutral sebab saya sendiri pun tak buat benda tu. Tapiiiii, perasan bila kena teabag memang pedih. Haha. Memang satu perbuatan yang buruk untuk player Destiny yang suka macam nih. Amik game ni serious sangaaat.
KESIMPULAN
Semua players dalam ni pun boleh dikatakan competitive but yet very friendly and funny. Mereka ada commitment untuk tolong KinderGuardians dan mereka explore cara-cara baru untuk menyelesaikan masalah daripada Raid dan PvP. Rasa-rasanya kalau nak tanya pasal glitch atau ways nak dapatkan exotic weapons, diorang boleh tolong. Kalau dalam PvP lagi lah. Stealthy! Otai gila clan ni.


Siri Assassin’s Creed Tidak Kembali Ke Pelancaran Pada Setiap Tahun, Kata CEO Ubisoft

Jangan risau gamers. Francais ini masih berada di landasan yang tepat.

Setelah melalui keletihan francais yang sangat teruk, siri game Assassin’s Creed telah berehat selama setahun dan tidak mengeluarkan sebarang game pada tahun 2016. Ia adalah satu langkah yang bijak yang mana hasilnya, Assassin’s Creed Origins yang dikeluarkan pada tahun 2017 menampilkan sebuah game yang mantap.
Ramai peminat yang berharap agar siri game ini tidak kembali untuk keluar pada pada setiap tahun. Namun, beberapa bulan sahaja selepas Origins dilancarkan, Assassin’s Creed Odyssey diumumkan — membuat kita risau, adakah siri ini akan kembali tabiatnya yang lama?
CEO Ubisoft Yves Guillemot telah meredakan kerisauan ini dengan mengatakan yang siri ini tidak kembali ke pelancaran setiap tahun. Bercakap kepada Geoff Keighley semasa temubual dalam YouTube Gaming Show di E3 2018, beliau mengesahkan yang game ini sudah dibikin selama tiga tahun, dan ia adalah sebuah game yang ‘sudah siap’.
Odyssey telah dibangunkan bersama-sama dengan Origins, maka sebab itulah ia dikeluarkan setahun kemudian, seolah-olah siri ini bakal kembali ke pelancaran secara tahunan.

Jadi, korang semua tak perlulah risau ya. Kemungkinan besar siri Assassin’s Creed akan kembali berehat pada tahun hadapan dan mengeluarkan sebuah lagi yang baik pada tahun seterusnya. Mungkin.
Assassin’s Creed: Odyssey akan dilancarkan di PC, PS4 dan Xbox One pada 5 Oktober nanti.
JomBaca: Assassin’s Creed: Odyssey Akan Membenarkan Pemain Menjalinkan Hubungan Sejenis


GPU Terbaru Dari NVIDIA Mempunyai Kuasa Pemproses 5 Kali Ganda Lebih Daripada Pascal

NVIDIA terus membuktikan bahawa mereka adalah maharaja dalam dunia GPU.

Di GTC 2017, NVIDIA akhirnya telah mengumumkan NVIDIA Tesla V100, siri GPU yang menggunakan seni bina elektronik yang dikenali sebagai Tesla. Dirancang untuk penggunaan di data center, ia menjanjikan kuasa pemproses yang tinggi dan pantas – bersesuaian untuk latihan dan inferens AI.
Mengambil dari keynote NVIDIA, mereka yakin bahawa penyelidikan dalam AI akan terus berkembang maju dan ini adalah masa yang bersesuaian untuk syarikat tersebut turut serta dalam kemajuan ini.

Ini adalah generasi yang ke-7 bagi rekaan GPU yang dibangunkan oleh NVIDIA dan ianya mengandungi 21 billion transistor yang dikatakan akan memberikan kuasa pemproses yang bersamaan dengan 100 buah CPU.
Menurut NVIDIA, GPU Tesla V100 dikatakan mampu memberikan kuasa pemproses setinggi 129 teraflop. Ianya akan dibekalkan dengan teknologi NVLink yang bertindak sebagai penyambung kepantasan tinggi antara GPU dan CPU. Ianya juga akan mempunyai HBM2 DRAM yang kini sedang dibangunkan dengan bersama Samsung.


Jom Sertai Pertandingan FIFA 17 5.4 Legacy Di Geek Empire Dan Dapatkan Kad Sim Xpax Percuma

Masuk pertandingan FIFA 17, dapat kad sim pula! Jangan lepaskan peluang ini!

Geek Empire bakal mengadakan pertandingan FIFA 17, yang digelar Geek Empire FIFA 17 5.4 Legacy Tournament. Ia bakal mengumpulkan 256 pemain dengan hadiah terkumpul sebanyak RM2000!
Apa yang lebih menarik tentang pertandingan kali ini adalah ia bakal ditaja oleh Xpax. Dengan itu, setiap peserta yang menyertai pertandingan ini bakal diberikan satu kad sim Xpax percuma, di mana booth Celcom akan dibuka di Geek Empire sepanjang pertandingan ini berlangsung.
Berikut adalah butiran yang perlu anda ketahui tentang pertandingan ini:

Tarikh: 20 dan 21 Mei 2017 (Sabtu & Ahad)
Masa: 9 pagi – 11 malam
Platform: PlayStation 4
Yuran: RM25 (Tarikh tutup pada 16 Mei 2017)
Jumlah peserta: 256 pemain
Lokasi: Geek Empire Dagang Avenue (Geek Empire e-Sport Centre)
1-22 Block B Jalan Dagang B/3A, 68000 Ampang, Selangor
Hadiah kemenangan:
-Juara – RM1000 + Medal + 15 mata kedudukan Geekers Legacy 5.0
-Naib Juara – RM600 + Medal + 11 mata kedudukan Geekers Legacy 5.0
-Tempat Ketiga – RM300 + Medal + 8 mata kedudukan Geekers Legacy 5.0
-Tempat Keempat – RM100 + Medal + 6 mata kedudukan Geekers Legacy 5.0
-Tempat ke-5 hingga ke-8 – Medal + 3 mata kedudukan Geekers Legacy 5.0

Nak lagi mencabar? Pertandingan ini hanya akan membenarkan para pemain untuk menggunakan kelab-kelab dari Liga Perdana Inggeris sahaja. Dah bosan dengan Real Madrid, Barcelona dan Bayern Munich? Inilah masanya untuk anda tampilkan kehebatan dengan menggunakan kelab-kelab Inggeris pula!
Jadi, apa yang anda tunggu lagi? Daftarkan nama anda sekarang di sini.


Peminat Mula Temui Mengapa Gameplay Crash Bandicoot N Sane Trilogy Lebih Susah Daripada Versi Asal

Gameplay yang sama, level yang sama, karakter yang sama – hanya grafik sahaja yang bertambah baik – mengapa pula versi terbaru ini terasa lebih susah berbanding versi asal?

Sejak ia mula dilancarkan pada minggu lalu, ramai pemain Crash Bandicoot N Sane Trilogy merasakan game versi terbaru ini lebih sukar gameplaynya berbanding apa yang mereka ingat semasa bermain pada era PS1 dahulu. Seorang pengguna Reddit, TastyCarcass telah menjelaskan beberapa pandangannya tentang mengapa perkara sebegini terjadi.
Beliau menjelaskan bahawa bentuk model kaki yang direka untuk Crash dan Coco adalah mungkin berbentuk seperti sebiji pil, dan bukan berbentuk rata. Melalui rekaan begini, pemain lebih mudah tergelincir daripada platform jika mereka mendarat di bucu-bucu platform itu. Ini membuatkan para pemain lebih sukar untuk mengagak daripada satu lompatan kepada lompatan yang seterusnya.
Di bawah adalah contoh gambaran bagaimana model berbentuk pil dalam sesebuah game:

Salah satu keburukan menggunakan model berbentuk pil ini adalah karakter boleh tergelincir walaupun hanya melompat ke atas dan tidak bergerak ke kiri ataupun kanan. Korang boleh saksikan penerangannya di bawah:

Walau bagaimanapun, karakter yang memiliki model berbentuk pil ini turut ada kelebihannya. Antaranya, Crash boleh pergi ke hujung platform dan masih boleh melompat, seterusnya memanjangkan lagi jarak lompatannya. Video di bawah ada buktinya:

Selain itu, TastyCarcass juga merasakan kelajuan karakter ini terjatuh juga semakin laju. Para pemain yang pertama kali mencuba game Crash ini mungkin tidak merasai kesukaran namun bagi pemain-pemain lama, peningkatan kelajuan semasa terjatuh ini membuatkan timing untuk melakukan gerakan seterusnya sedikit berbeza.
Bagi korang yang tidak tahu, Crash Bandicoot N Sane Trilogy ini bukanlah sebuah ‘remaster’ semata-mata, malah ia lebih kepada ‘remake’. Ini kerana pihak developer terpaksa membangunkan semula game ini daripada asasnya kerana mereka tidak mempunya kod asal game ini.

Nak tahu apa pandangan kami tentang kesukaran gameplay dalam Crash Bandicoot N Sane Trilogy ini? Adakah ia lebih baik dalam keadaan begini atau sepatutnya mengekalkan gameplay seperti asal? Nantikan review Boleh Beli or Boleh Blah!? dalam masa terdekat ini!
*Unit review Crash Bandicoot N. Sane Trilogy telah disediakan oleh NaGaming dan korang juga boleh dapatkan daripada mereka!
JomBaca: Crash Bandicoot N.Sane Trilogy Adalah Game Satu-Platform Paling Laris Dilancarkan Tahun Ini, Kalahkan Horizon Zero Dawn


Red Dead Redemption 2 Akan Menampilkan Map Terbesar Yang Pernah Dihasilkan Oleh Rockstar

Selepas gameplay trailer telah dikeluarkan oleh Rockstar, ternyata kali ini ia akan menampilkan landskap luas yang meliputi “kawasan Amerika yang besar” pada tahun 1800-an.
Dalam video PlayStation Access oleh PlayStation UK di YouTube, ia telah disahkan bahawa map Red Dead Redemption 2 bukan sahaja besar, tapi ia juga merupakan map terbesar yang pernah dihasilkan oleh Rockstar.

Dunia Red Dead Redemption 2 bukan sahaja besar dari segi saiznya, tapi perjalanan pergi balik yang lama dengan menunggang kuda di seluruh kawasan membuatkan dunia game itu nampak lebih besar. Game Grand Theft Auto juga menampilkan map yang besar, tapi perjalanannya dengan menggunakan kenderaan moden membuatkan jarak dari satu lokasi ke satu lokasi sampai lebih cepat.
Kerana dunia game-nya yang besar, sesetengah items dan harta karun akan lebih susah untuk ditemui.
Red Dead Redemption 2 akan dikeluarkan pada 26 Oktober 2018 untuk Xbox One dan PS4.
Sumber: GameRant


Game Paling Hangat 2023 Setakat Ini, Hi-Fi Rush Kini Mendapat Steam Deck Verified

Hi-Fi Rush merupakan antara perkara positif pertama yang berlaku dalam industri gaming tahun ini. Tanpa sebarang pengumuman atau promosi, game aksi bertemakan muzik itu terus dilancarkan secara mengejut dan yang paling penting, mendapat pujian ramai.
Kini, setelah lebih seminggu dilancarkan, Hi-Fi Rush telah mendapat Verified untuk Steam Deck. Berita ini bermakna para pemain yang memiliki game tersebut di Steam, ia boleh dimainkan tanpa sebarang masalah di Steam Deck — handheld keluaran Valve yang kini semakin mendapat tempat di hati ramai gamer.

Hi-Fi RUSH is officially Steam Deck Verified! Now you can fight to the beat wherever you go! pic.twitter.com/YW72Y2Iwl2— Bethesda (@bethesda) February 2, 2023

Dibangunkan oleh Tango Gameworks, studio sama yang menghasilkan The Evil Within, Hi-Fi Rush membawakan kombat dengan elemen irama.
Pemain akan bermain sebagai watak Chai, seorang rockstar yang menentang syarikat robotik dengan bantuan rentak muzik. Sekali imbas, boleh dikatakan game ini seperti Devil May Cry bergabung dengan Bayonetta dan bertemu dengan Crypt of the NecroDancer.
Hi-Fi Rush boleh dimainkan di Xbox Series X/S dan PC (Epic Games Store, Microsoft Store dan Steam). Ia juga sudah boleh dimainkan sekarang dalam langganan Game Pass.
Nantikan review penuh JomGaming untuk Hi-Fi Rush tidak lama lagi.


Suka Duka Beta: Division 2 – Gameplay Solid Lagi Memuaskan!

Penulis berkata, “Beta Division 2 ni dah tahap demo yang polished, tunggu masa aje untuk dilancarkan. Tak macam ada game tu, demo terasa macam Beta pulak. Apalah nasib..”

Sesi Private Beta Division 2 (Div 2), sebuah game loot cover-shooter telah berlangsung dari 8 – 11 Februari 2019. Dalam sesi beta ini pemain dapat mengalami bagaimana gameplay Div2 ini bermula dari level 1 – 7 dan juga permainan 3 endgame karakter max level 32. Reviu pandangan pertama ini adalah dari gameplay PlayStation 4 Pro.
Pandangan Pemandangan Pertama
Kini Agents (pemain Division) akan bermula misi di Washington DC. Tiada lagi pandangan salju lebat New York sebaliknya Div2 diganti cuaca panas lembab berpaya. Grafik ternyata lebih elok dari Div1 namun pergerakan masih kelihatan dan terasa sedikit janggal. Tekstur grafiknya memerlukan masa untuk render menjadi HD, lepas render perghh, detail dia cantik.
Lawa tengok habuk-habuk berbokeh dengan sinar matahari
Mode ala-ala Resident Evil gitu
Memilih area fokus untuk mengambi gambar dalam Photo Mode
Penambahan yang paling baru di dalam Div2 adalah fungsi Photo Mode. Photo Mode membolehkan Agent menangkap gambar dari gameplay secara unik dengan menggunakan fokus manual, filter overlay, tangkap selfie senget, setting lighting dan kontra serta POV kamera yang amat fleksibel! Dengan grafik detail yang cantik, Photo Mode ni mesti best untuk Agent-Agent mengambil shot-shot yang gempak.
Gameplay dan Skill Semasa Kombat
Sembang pasal gameplay, aspek paling berbeza ketara adalah nyawa hidup enemy yang keras ibarat batu di Div1. Tiada lagi bullet sponge mobs di dalam Div2 tetapi cover amat lah penting. Tambahan AI dan skill musuh lebih banyak dalam game ini, posisi dan skill taktikal bersama team penting untuk berlawan musuh.

Penggunaan skill dan offensive sangatlah penting bagi menyeimbangkan penjagaan nyawa dan DPS membunuh musuh. Bayangkan, pernah satu ketika penulis dah sampai Safe House dan berjalan solo untuk sampai ke misi recon Dark Zone yang sejauh 1km, nak melawan enemy 3 kali on the way ke sana je mengharapkan 3 medkit yang tak tahu cukup ke tidak. Mencemaskan!
Memilih cover juga amat penting. Cover kali ni lebih detail dan sensitive. Kalau cover di belakang kereta, boleh ditembak melalui bawah serta tingkap, dan kalau sembunyi di belakang tiang kalau bahu kanan terkeluar sikit, tu sikit pun boleh di tembak. Kalau rush solo memang silap la kene balun balik. Enemy pon pandai cari cover tau.
Bila dah akhirnya sampai gate DZ, boleh pulak DC. Frust jugak la kekadang ada DC, tak sanggup nak ulang sorang lagi tapi apadehal, matchmaking dengan kawan sepermainan terus masuk mission buat bersama-sama.

Hanya 3 daripada 8 skill dibuka di dalam beta ini – turret, drone dan seeker mine (bola bomb yang boleh guling-guling) Ada member pakai drone healing, ada yang pakai seeker mine offensive, perh rasa best la pulak main nak masuk ke DZ dengan orang random.
Tak banyak bug seperti dahulu, ada lah isu seperti hilang bunyi tembakan dan vibration kat controller. Nasib crosshair tukar menjadi lebih padat dan merah apabila diacu terhadap musuh. So at least, nampak la jugak bila tembak keluar damage.

UI kesuluruhan kelihatan lebih kemas dan informatif. Antara contoh, map boleh di ubah alih kedudukannya ke mana-mana bahagian skrin mengikut keselesaan pemain. Agent juga dapat tengok fall off damage senjata dari menu skrin utama bahagian ‘weapon’.
Endgame – Dari Zero ke Hero
Selepas menghabiskan 2 main mission di dalam beta biasa, pemain akan dapat unlock 3 endgame char yang  membawa 3 senjata exotic berbeza. Weapon istimewa ini didapati dari ‘Specialization’ mengikut build tertentu.

Pilih dari style offensive sniper, crossbow healer atau letupkan musuh dengan grenade launcher di dalam sebuah kawasan di dalam map Tier 2. Agen akan berlawan black task di dalam misi di Jefferson untuk test macam mana beza skill dan taktik di awal permainan dan di bila sudah maksimum level
UI yang lebih kemas dan informative. Siap tunjuk fall off damage senjata
Loading Time dan Matchmaking 2x Laju!
Benda pertama penulis perasan sebenarnya masa start game ini adalah loading time Div2 agak laju. Terutama apabila berjalan masuk base tiada loading buffer dan boleh lari masuk terus! Tak macam dalam Div1 kene jalan slow 5 meter (yang rasa forever) baru masuk base. Nak masuk mission tak sampai 3 minit paling lama. Mungkin sebab tak ramai lagi memenuhi server?

Matchmaking pon seminit dua sahaja. Solo agak susah sebab AI sekarang lebih pandai, tetapi kalau masuk lebih seorang nanti mission pon susah sikit. Kalau takde member nak main cari je orang kat matchmaking, confirm settle mission, lagi laju dari Div1 dan game beta lain bebaru ni *uhurminfiniteloadinguhurm*
Penulis rasa Div2 telah betul memperlajukan game ini berbanding dengan Div1 yang makan masa nak load masuk, matchmaking serta TTK terhadap musuh. Tak sedar dah sempat buat banyak mission and activity.
Peta dan Side Mission Yang Lebih Luas
Berlepas dari White House, Agent harus keluar melawan enemy ‘Hyena’ yang control jalanan atau banggunan dan mengambil kembali kawasan jajahan untuk menguatkan base anda.

Terdapat sebanyak 2 main mission dan 5 side mission. Selain dari itu, menerokai open world untuk membuka safe house dan kutip collectibles. Banyak collectibles boleh dikutip sekeliling map seperti ‘Echo’, Phone, crafting materials. Lagi lagi Phone – dia punya dering kuat gila memang tipu la kalau tak jumpa kalau dalam semak semak pon.

Agent boleh ‘terserempak’ dengan aktiviti random seperti ‘hostage’ apabila sedang roaming. Sedih weh ingat boleh la nak selamatkan hostages tu dari di tembak oleh Hyena, sekali kena kitai mati bila respawn dengar notification kata ‘Hostage is we— Hostage is dead”.
Map di Tier 2- Endgame
Dark Zone Tanpa Zoning
Kawasan DZ dalam Div2 lebih kecil dan intim tetapi terpecah 3 kawasan DZ yang berbeza. Di Dalam Div1, DZ di label dengan nombor, Dark Zone 1 – 9 yang kian susah. Berbeza pula dengan Div2  tidak di bahagikan kepada zon di dalam satu kawasan dan mempunyai kepayahan yang sama. Setiap sesi DZ boleh menampung 12 pemain.
East Dark Zone, lanskap Dark Zone mempunyai tumbuhan yang lebat dibandingkan dengan kawasan biasa yang lebih berpaya
Ramai pemain ‘takut’ untuk memasuki DZ sebab nanti di kejar Rogue Agent yang dah OG, demi itu Ubisoft mengenalkan ‘Normalization’ di mana damage dan weapon akan diaras sama dengan semua orang di dalam DZ tersebut mengikut tier level 1-10, 11-20, 21-30.
So, untuk pemain hardcore pula, dari semasa ke semasa akan ada satu DZ yang akan di ‘Occupy’ oleh Black Tusk, di mana Normalization tidak akan diterapkan dan mengekalkan tradisi Div1 friendly fire kembali. Sini lah player hardcore nak try test lenjan build mereka.

Tidak semua barangan di dalam DZ adalah contaminated, ha so ada juga barang yang boleh terus dipakai. Kebiasaan barang yang lebih power akan contaminated. Contaminated loot akan mendapat stat roll pada power level pemain yang extract keluar.

Conflict Mode PvP 4v4 – Skirmish, TDM terbaru

Div2 akan datang dengan mode PvP ‘Conflict’ 4v4 di sebuah kawasan tertutup di dalam DZ. Domination dan Skirmish adalah antara mode yang akan berada di dalam Conflict. Pemain dapat merasa mode terbaru Skirmish, Team Death Match. Setiap kumpulan hanya mempunyai 16 respawn token apabila ditembak mati. Siapa cepat kill dulu, team dia menang!

Extra – Lepak Sebilik Dengan Clan Member

Fungsi ini tidak dibuka di dalam beta tapi akan berada di dalam full game nanti. Kuarters untuk clan member berkumpul berada di dalam Base of Operation. Ha boleh la meet up dengan squad sebelum masuk raid 8 orang.
Beta Yang Solid dan Memuaskan
Akhir kata, private beta ini menunjukan Div2 berasa lebih macam mini demo dan ada gaya ready untuk dilancarkan di pasaran. Div2 berasa lebih kepada kembar Div1 yang tinggal di negeri lain tetapi dengan fasa laju sikit dan cuaca berlainan.
Feeling storyline dia lebih mendalam, dialog antara NPC dan collectible lebih engaging. Tapi overall rasa biasa je takde la yang wow factor sangat yang membuat berasa unik untuk Div2. Gameplay dan taktik berasa lain sebab AI enemy dan ‘cover’ shooter dia lebih sensitive. Tapi for sure, Div2 rasa lebih best dari Div1.
Dalam tempoh bermain selama 8 jam ada lah dalam 3 kali crash. Disebabkan server agak selalu down dan update patch dilancarkan setiap malam, masa pon jadi limited nak main sepuasnya. Namun overall, beta ini seronok untuk dimai-kan saja saja, takde la selalu bengang dengan masalah bug atau loading yang tidak masuk akal.
Ubisoft mengumumkan Open Beta Division 2 akan dilancarkan pada 1 Mac 2019. Dengan memberi peluang untuk level up sampai ke level 7 serta endgame, pemain dapat mengagak jika game ni baloi tak untuk dibeli sebelum 10 Mac 2019 nanti.
Crossbow specialization di dalam endgame
Suka
 +  Loading time dan matchmaking yang laju
 +  TTK lebih efisen, kurang bullet sponge
 +  Penambahan skills dan kawasan untuk ‘reclaim’
 +  Penggunaan NPC yang lebih interaktif
 +  UI yang lebih kemas
 +  Normalisasi DZ lebih mesra kepada pemain kasual dan Occupy DZ untuk ajen hardcore
 +  Photomode dengan kamera yang flexible
 +  PvP Skirmish
 +  3 sample built endfame pada max level
Neutral
 =  Cuaca cerah dan environment lembap berpaya memberi feel yang lain terhadap Division namun masih berasa dalam dunia yang sama
 =  Kurang focus kepada gear talent built
 =  Enemy AI yang lebih bijak
Duka
 –  Server down selalu
 –  Update setiap malam
 –  Bug hilang bunyi tembakan
 –  Movement nampak kaku sedikit
 –  Render imej lama untuk jadi cantik


Game-Game PS3 Mula Muncul Di PlayStation Store PS5 – Fungsi Backward Compatibility Diperluas?

Antara fungsi yang konsol Xbox sentiasa mendahului konsol PlayStation adalah keupayaan konsol-konsol terkini Xbox memainkan game-game dari konsol terdahulu, malah game-game dari Xbox yang pertama.
Sudah bertahun-tahun para peminat PlayStation meminta fungsi ini daripada Sony, namun sehingga kini mereka hanya boleh bermain game-game dari PS3 dan generasi ke bawah dengan hanya menggunakan fungsi streaming, melalui langganan PS Now, bukan fungsi backward compatibility yang sebenar seperti Xbox.
Terkini, harapan untuk melihat impian itu tercapai mungkin telah hidup kembali kerana VGC telah menemui satu game versi PS3, iaitu Dead of Alive 5, muncul dalam PlayStation Store di PS5.
Game fighting itu dengan jelas meletakkan tanda harga £7.99. Apabila ingin cuba dibeli, ia belum dibenarkan, namun tidak mustahil sekiranya ia boleh dilakukan tidak lama lagi.
Selepas penemuan ini dilaporkan VGC, beberapa pemain lain turut berkongsikan di Twitter penemuan yang sama. Antara game PS3 yang ditemui setakat ini ialah Bejeweled 3, Prince of Persia: The Forgotten Sands dan The Two Thrones.

Uhhh. Not to panic anyone, but a PS3 game shouldn't have a price when viewed on a PS5. Unless… pic.twitter.com/5CTACWGh7s— Jordan Middler (@JordanMiddler) January 16, 2022

Huh pic.twitter.com/j1wLcUoxqs— Adventkamen (@adventkamen) January 16, 2022

Another one (both not available on PS Now) pic.twitter.com/ryM8JScgdu— GameRiot (@GameRiotArmy) January 16, 2022

Sememangnya sudah banyak bukti dan laporan sebelum ini yang menjurus ke arah pengenalan fungsi backward compatibility sepenuhnya oleh Sony tidak lama lagi.
Baru-baru ini, arkitek sistem PS5, Mark Cerny telah memfailkan paten yang terkait backward compatibility dengan satu teknologi baharu yang bakal digunakan konsol terkini PlayStation itu.
Selain itu, laporan dari Bloomberg mengatakan PlayStation sedang bersiap sedia mahu melancarkan servis langganan baharu untuk bersaing dengan Xbox Game Pass, yang mana salah satu manfaat dalam langganan baharu itu kelak dikatakan akan menyediakan koleksi game-game klasik PS1, PS2, PS3 dan PSP.
Bahkan, baru-baru ini, Sony telah menghentikan penjualan kad-kad baucar PS Now di United Kingdom, berkemungkinan menandakan Sony sedang bersedia untuk menggabungkan PS Now dan PS Plus ke dalam satu langganan serba baharu yang lebih besar.
Walau segala laporan yang muncul ini, seperti biasa, janganlah meletakkan harapan terlalu tinggi. Anggap saja ini masih dalam status khabar angin selagi ia belum disahkan secara rasmi.


Counter-Strike: Global Offensive Capai Rekod Baru Jumlah Pemain Serentak

Lapan tahun selepas pelancaran, Counter-Strike: Global Offensive terus memecahkan rekodnya yang tersendiri.
Jumlah pemain serentak pada satu-satu masa untuk Counter-Strike: Global Offensive di Steam telah mencapai rekod baharu apabila ia mencecah seramai 924,045 pemain dalam tempoh 24 jam yang lalu. Korang boleh saksikan carta ini di Steam Charts.
Rekod terbaharu ini memecahkan rekod yang sebelum ini dicapai pada awal Februari 2020, iaitu seramai 876,575 pemain serentak.
Melihat perbualan komuniti CSGO, ramai berpendapat bahawa peningkatan para pemain ini disebabkan tersebarnya COVID-19 yang mana ia telah memaksa para pemain untuk meluangkan lebih masa di rumah, terutamanya para pemain di China. Salah satu faktor yang mempengaruhi juga ialah tindakan Valve yang telah menukar model game ini kepada free-to-play pada penghujung tahun 2018.
Korang boleh mainkan Counter-Strike: Global Offensive secara percuma di Steam.


Video Game First-Person Horror – Blair Witch Diumumkan!

Genre seram lost-footage diteruskan dengan game Blair Witch yang diumumkan di pentas Xbox di E3 pagi tadi.

Sebuah game yang diinspirasikan daripada francais filem dan game seram Blair Witch akan dilancarkan lewat tahun ini. Game ini diumumkan semasa pembentangan Xbox di E3 2019.

Game ini akan dibangunkan oleh Bloober Team yang turut menghasilkan Layers of Fear dan akan berdasarkan ‘kisah sinematik Blair Witch’. The Blair Witch Project adalah filem seram bergenre lost-footage yang ditayangkan pada tahun 1999 – dan seterusnya menghasilkan pelbagai kesinambungan menerusi filem dan video game.
Video game Blair Witch bergenre first person horror ini akan menampilkan seorang lelaki yang meneroka hutan seram bersama anjingnya, Bullet dalam mencari seorang kanak-kanak yang hilang.
Blair Witch akan dilancarkan pada 30 Ogos di platform Xbox One dan PC.


The Legend of Zelda: Breath of the Wild Kini Antara Game Terbaik Sepanjang Zaman

Bak kata Kanye West – one of the best video game of all time!

Merujuk daripada Metacritic, The Legend of Zelda: Breath of the Wild kini merupakan antara game terbaik seperti Tony Hawk’s Pro Skater 2, GTA 4 dan juga SoulCalibur.
Berikut adalah senarai 10 game terbaik daripada koleksi review yang dikumpul oleh laman Metacritic:

The Legend of Zelda: Ocarina of Time (N64)
Tony Hawk’s Pro Skater 2 (PlayStation)
Grand Theft Auto 4 (PS3)
The Legend of Zelda: Breath of the Wild (Switch)
SoulCalibur (Dreamcast)
Grand Theft Auto 4 (Xbox 360)
Super Mario Galaxy (Wii)
Super Mario Galaxy 2 (Wii)
Grand Theft Auto 5 (Xbox One)
Grand Theft Auto 5 (PS3)

Imej telah dihasilkan oleh Dystify dari NeoGAF yang juga telah melakukan kompilasi review dan markah bagi The Legend of Zelda: Breath of the Wild.
Satu pencapaian yang boleh dibanggakan oleh Nintendo memandangkan 2 keluaran dari siri Zelda itu berjaya mendapat tempat dalam senarai 5 teratas.


Horizon Zero Dawn Dilaporkan Akan Dilancarkan Ke PC Pada Tahun Ini

Sebelum ini, kita sudahpun mendengar khabar angin tentang game eksklusif PlayStation ini akan dilancarkan ke PC. Terkini, satu lagi laporan lain yang menyatakan perkara sama telah muncul, dan kali ini ia menyatakan sekali tentang waktu pelancaran.
Menurut Kotaku, yang mendapat maklumat daripada beberapa sumber yang mereka percayai, Horizon Zero Dawn akan dilancarkan ke platform PC pada tahun ini. Game ini dikatakan akan keluar di kedua-dua platform Steam dan Epic Games Store.
Sekiranya laporan ini adalah sahih, ia bakal menjadikan game pertama daripada Guerrilla Games yang dilancarkan ke platform bukan PlayStation sejak Sony membeli studio berpangkalan di Belanda itu pada tahun 2005.
Jika Horizon Zero Dawn dilancarkan ke PC, ia boleh dikatakan sebagai game pertama yang “benar-benar eksklusif PlayStation” yang dilancarkan ke platform selain PlayStation. Untuk Death Stranding, ya, ia akan dikeluarkan ke PC pada tahun ini juga namun harus diingat bahawa Kojima Productions adalah studio yang bukan di bawah Sony (studio indie), malah pelancarannya ke PC juga bukan diterbitkan oleh Sony, tetapi oleh 505 Games.
Satu persamaan antara Death Stranding dan Horizon Zero Dawn yang boleh kita ambil untuk menguatkan ura-ura ini ialah kedua-dua game dibangunkan menggunakan Decima Engine, enjin game kepunyaan Guerrilla Games.
Selain itu, tiga game serangkai, Heavy Rain, Beyond: Two Souls, dan Detroit: Become Human dari Quantic Dream, yang kini bukan lagi di bawah kendalian Sony, juga diterbitkan ke PC secara persendirian tanpa campur tangan Sony.

Laporan ini datang daripada Kotaku, maka kita boleh pegangnya sebagai satu laporan yang agak kukuh. Apa-apa pun, selagi ia belum diumumkan secara rasmi oleh Sony, anggap sajalah ia masih satu khabar angin.


Microsoft Dilaporkan Mula Rancang Beli Studio Game Jepun Selepas Sony Kelihatan Mengabaikan Pasaran Jepun

Bercakap soal game-game yang dibangunkan oleh studio-studio dari Jepun, ia lebih sinonim dengan PlayStation atau Nintendo kerana sebagai sebuah syarikat yang berasal dari Amerika Syarikat, Xbox lebih banyak menerbitkan game dari studio-studio Barat.
Walau bagaimanapun, trend ini mungkin bakal berubah berdasarkan laporan terbaharu ini.
Menurut Bloomberg, Microsoft kini berhasrat untuk mengembangkan portfolio studio milik mereka dengan mengambil-alih studio pembangunan game di Jepun, sama ada yang besar mahupun kecil.
Beberapa studio yang berpangakalan di Jepun dikatakan telah dihubungi oleh Microsoft bagi mendapatkan pengambil-alihan. Beberapa studio ini yang tidak mahu namanya didedahkan oleh Bloomberg, menyatakan ketua operasi Xbox di Asia, Jeremy Hinton berkata “Microsoft sentiasa terbuka kepada sebarang perbincangan dengan para pembangun yang sesuai.”
Sumber ini juga menolak sebarang komen terhadap pengesahan sama ada terdapat pengambil-alihan akan diumumkan tidak lama lagi.
Laporan ini turut menambah antara studio yang telah dihubungi Microsoft ialah Koei Tecmo, studio yang terkenal membangunkan siri Nioh, Hyrule Warriors dan Dead or Alive, antara lain. Presidennya, Hisashi Koinuma dilaporkan berkata beliau bersedia mempertimbangkan untuk melancarkan lebih banyak game di Xbox sekiranya syarikat dari Amerika Syarikat itu menunjukkan minat berterusan di Jepun.

Penganalisis dari Ace Research Institute, Hideki Yasuda pula berkata:
“Xbox memiliki peluang untuk menjadikan Jepun sebagai pasaran kedua terbesar mereka selepas Amerika Syarikat kalau mereka mengambil langkah bijak untuk beberapa tahun mendatang. Perhatian Sony [terhadap pasaran Jepun] kini sedang tergelincir dan para peminat mula nampak. Microsoft tidak akan mengambil kedudukan nombor dua Sony [selepas Nintendo] di Jepun dalam masa terdekat, tapi sekurang-kurangnya ia sudah mula melakukan perubahan. Sesuatu yang besar bermula dengan yang kecil dulu.”
Maklum tentang dakwaan ini, Sony sudahpun mengeluarkan kenyataan, menafikan yang mereka mengabaikan para peminat Jepun. Wakil Sony, Natsumi Atarashi bercakap kepada Bloomberg dengan mengatakan segala dakwaan yang Sony beralih fokus jauh dari Jepun adalah tidak benar dan tidak menggambarkan strategi syarikat tersebut.
Beliau mengingatkan bahawa PS5 akan dilancarkan ke pasaran Jepun terlebih dulu dan menyatakan “pasaran asal kami sentiasa kekal sebagai yang paling penting.”

Bulan ini akan menyaksikan permulaan kepada pertempuran baharu antara Sony dan Microsoft melalui konsol terbaharu masing-masing — iaitu PS5 dan Xbox Series X. Menarik untuk kita lihat apakah strategi untuk generasi ini oleh kedua-dua syarikat gergasi ini untuk pasaran Jepun khususnya, dan pasaran global amnya.


Bagaimana Komuniti Reddit Menukar Screenshot Marvel’s Spider-Man Menjadi Hasil Seni

Screenshot asal pun dah buat penulis terpesona. Hasil kerjasama komuniti Reddit mencantikkan ia lagi.

Semalam ulsafar, seorang Redditor telah berkongsi screenshot yang beliau ambil daripada gameplay Marvel’s Spider-Man beliau.

Penulis yang tengah scroll subreddit ni terpesona sekejap. ulsafar kemudian berkongsi imej asal yang diambilnya.

Pagi tadi, penulis buka kembali subreddit dan thread tersebut. Dan penulis tersenyum kegembiraan melihat kerjasama gamers dan ahli komuniti Reddit menghasilkan karya cantik daripada screenshot asal ulsafar.

PhantomCheezit pula menambahbaik screenshot yang diambil itu menjadi lebih besar, dan lebih indah. Membuang burung, kapalterbang dan menaikkan sedikit contrast warnanya.

CaptF***ingAmerica pula menganimasi imej asal menjadi satu animasi indah. Begitu simple, begitu syahdu.
Skeletor1991 pula telah menghasilkan 2 poster fanmade hasil daripada screenshot asal tersebut.

Aduhai. Penulis semakin terpesona dengan hasil kerja makin indah, makin hebat. Benarlah kata orang, muafakat membawa berkat. Lebih-lebih lagi apabila ianya mengangkat hobi dan minat ke peringkat lebih tinggi. Tahniah Reddit.


Genshin Impact: Trailer Teaser Aloy, Genshin Concert 2021: Melodies Of An Endless Journey Dijadualkan Pada 3 Oktober

miHoYo telah mengeluarkan trailer teaser karakter crossover Genshin iaitu Aloy dari Horizon Zero Dawn serentak bersama dengan pengumuman Genshin Concert 2021: Melodies of an Endless Journey yang dijadualkan pada 3 Oktober.
Konsert itu akan menampilkan lagu-lagu Genshin Impact yang dihasilkan oleh Yu-Peng Chen dan HOYO-MiX. Konduktor terkemuka dari Belgium Maestro Dirk Brosse dan The Flanders Symphony Ochestra akan mempersembahkan kesemua lagu asal Genshin Impact.

Sementara pemuzik-pemuzik berbakat dari Amerika Syarikat, Korea Selatan dan negara-negara lain akan turut serta memainkan lagu mengikut interpretasi gabungan pelbagai genre kepada peminat di seluruh dunia. Konsert itu dijangkakan berdurasi 90 minit dan boleh ditonton secara online.
Sementara itu, Mihoyo juga mengeluarkan teaser trailer Aloy sebagai karakter crossover Genshin Impact dan Horizon Zero Dawn.


Walau Tak Guna Nama ‘FIFA’, Game Bola Sepak EA Akan Tetap Guna Nama Pemain Sebenar

Kepada korang yang terlepas berita yang sedang hangat diperkatakan, EA telah mengumumkan yang mereka sedang mempertimbangkan untuk memperkenalkan judul baharu untuk francais game bola sepak mereka kerana perjanjian mereka bersama FIFA bakal berakhir.
Malah, terdapat laporan yang mengatakan EA telah memfailkan permohonan terhadap tanda dagang ‘EA Sports FC’, dan ramai berspekulasi itu mungkin judul baharunya kelak.
Ramai yang mula risau apabila EA tidak lagi mempunyai lesen terhadap nama ‘FIFA’, nama para pemain dalam game itu nanti juga tidak akan menggunakan nama pemain bola sepak yang sebenar.
Jangan bimbang wahai para peminat tegar game bola sepak EA, kerana syarikat itu telah mengeluarkan kenyataan yang menyangkal dakwaan itu.
EA telah mendedahkan bahawa mereka telah memperbaharui kontrak bersama FIFPRO, iaitu badan perwakilan pemain bola sepak profesional global. Dalam kata lain, apabila EA telah menggunakan judul baharu kelak, game bola sepak mereka tetap akan mempunyai kebenaran untuk menggunakan nama pemain-pemain yang sebenar.
Dalam kenyataan yang dikeluarkan, lapor Eurogamer, EA berjanji untuk “menyajikan pengalaman bola sepak paling asli, terbaik.”
EA menggambarkan kontrak baharu itu sebagai komitmen jangka masa panjang, membenarkan mereka menggunakan ribuan nama dan persamaan pemain.
Mo Salah tidak akan bertukar kepada Mo Soleh, Erling Haaland takkan menjadi Erlung Huulend, Robert Lewandowski bukan Robot Lewundawske, atau lain-lain.
Di samping itu, seperti yang telah mereka umumkan sebelum ini, lesen-lesen lain masih ada dalam tangan EA kerana ia merupakan perjanjian berasingan, termasuklah UEFA Champions League, UEFA Europa League, CONMEBOL Libertadores, Premier League, Bundesliga, LaLiga Santander, dan lain-lain.


Naruto To Boruto: Shinobi Striker: Nanti Boleh Bertempur Sebagai Ninja Sambil Wallrun!

Game terbaru di dalam francais Naruto telah diumumkan dengan trailer awesome! Screenshot di dalam!
Bandai Namco telah mengumumkan NARUTO TO BORUTO: SHINOBI STRIKER yang akan hadir ke platform PS4, Xbox One dan PC.
Dibangunkan oleh Soleil Ltd. dan diterbitkan oleh Bandai Namco, game ini nanti akan membolehkan korang bertempur 4v4 – 8 ninja berperang sekaligus!
Di samping penambahbaikan warna dan grafik yang lebih meriah, NARUTO TO BORUTO: SHINOBI STRIKER juga akan membawa ninja wallrun – sekaligus merubah mechanics dan corak permainan yang lain daripada mana-mana game Naruto sebelum ini!
Setakat ini, video trailer ini hanyalah pengumuman projek sahaja, dan tarikh penerbitan masih belum diumumkan lagi!
Nikmati beberapa screenshot daripada Bandai Namco:


Pemain Serentak Rocket League Cecah 1 Juta Selepas Bertukar Model Game Percuma

Semalam, Rocket League telah melancarkan perubahan terbesar sepanjang hayat game itu — iaitu bertukar model kepada sebuah game percuma untuk semua mainkan (free-to-play).
Bertitik tolak dari situ, ramai telah mencuba game ini dan ia telah memecahkan rekod baharu. Pada kira-kira jam 12 tengah malam, 25 September, Rocket League berjaya mencapai 1 juta pemain serentak yang sedang bermain game ini.
Berita ini diumumkan oleh ketua pembangunan Rocket League, Corey Davis di Twitter, yang mana beliau telah memuatnaik screenshot dari dalam game yang memaparkan jumlah pemain yang sedang online pada ketika itu telah mencecah tujuh angka.
Selepas berusia 5 tahun, Rocket League telah bertukar game model bisnes dan ia kini boleh dimainkan secara percuma di PC (Epic Games Store), PS4, Xbox One dan Switch.


Detroit: Become Human – Cipta Perjalanan Cerita Korang Sebagai Android Yang Menentang Manusia

Sony akhirnya telah mengumumkan maklumat lanjut untuk video game eksklusif PS4 yang akan datang, Detroit: Become Human oleh Quantic Dream. Walau bagaimanapun, tarikh keluarannya masih belum diumumkan.

Trailer terbaru ini juga memaparkan gameplay buat kali pertama. Pemain akan bermain sebagai karakter robot yang mempersoalkan kewujudan mereka dan mengetuai pemberontakan ke atas manusia kerana mereka tidak mahu diperhambakan.
Pemain akan bermain sebagai karakter utama, Marcus yang dilakonkan oleh Jesse Williams dari rancangan TV Grey’s Anatomy.
Seperti yang dimaklumkan, tiada tarikh keluaran rasmi yang diumumkan untuk Detroit Become Human.


Griftlands – Game RPG Dengan Senireka Pelik Tapi Cun!

Klei Entertainment umumkan game RPG terbaru mereka – Griftlands!

Tak banyak yang diketahui lagi tentang game ini, tetapi ianya digambarkan sebagai sebuah game RPG di mana semuanya boleh dibeli – termasuk kesetiaan dan pilihan moral. Pilih karakter korang dan dapatkan lebih banyak harta karun!
Griftlands akan datang pada penghujung 2017/awal 2018 di PC (setakat ini). Saksikan trailernya!


4 Game Percuma Boleh Didapatkan Di Epic Games Store Sekarang, Termasuk Totally Reliable Delivery Service

Senarai game percuma mingguan di Epic Games Store diteruskan lagi pada minggu ini.
Tiga buah game yang diberikan percuma pada minggu ini ialah Drawful 2, Gone Home dan Hob. Ketiga-tiga game ini boleh didapatkan secara percuma dari sekarang sehingga 9 April. Masukkan game-game ini ke dalam akaun dan ia akan menjadi milik korang buat selamanya.
Dapatkannya di sini.

Bukan itu sahaja, Epic Games Store pada ketika ini turut menawarkan satu tawaran yang istimewa. Kebiasaannya, ganjaran game percuma mingguan ini adalah game-game yang dah lama dilancarkan. Tapi tawaran istimewa ini ialah game yang baru sahaja dilancarkan.
Totally Reliable Delivery Service adalah game baharu yang baru saja dilancarkan, dan ia terus diberikan secara percuma untuk minggu pertama — iaitu sehingga 8 April ini. Masukkannya ke dalam akaun korang dalam tempoh waktu ini dan ia akan menjadi milik korang buat selamanya. Dapatkannya di sini.
Totally Reliable Delivery Service dilancarkan untuk PC, PS4, Xbox One, Switch, iOS dan Android pada 2 April lalu. Untuk platform PC, ia masih eksklusif di Epic Games Store, dan dijangka keluar di Steam pada tahun hadapan.
Totally Reliable Delivery Service adalah game co-op lucu yang bermain sebagai pasukan penghantar barangan. Kalau nak merasa perit getir yang dirasai oleh abang posmen dan rider semasa Perintah Kawalan Pergerakan (PKP) sekarang ini, bolehlah dapatkan game ini.


Macam Mana Nak Berjual Beli Dalam No Man’s Sky? Video Ini Terangkan “Trade”!

Pastinya game ini bukanlah hanya sebuah game eksplorasi. Ia juga terdapat feature untuk berjual beli items yang kita temui di seluruh galaxy.

Kita sudah pun mengetahui tentang apakah perkara-perkara asas dalam game terbaru dari Hello Games, No Man’s Sky. Sebelum ini, mereka telah pun menerangkan serba sedikit tentang Explore dan Fight. Terkini, mereka memperkenalkan tentang feature jual beli, Trade yang terdapat dalam game ini nanti.
Jom layan:

Mereka baru-baru ini telah melancarkan siri Guides To The Galaxy – sebuah siri video trailer yang menerangkan apakah yang boleh anda lakukan dalam No Man’s Sky nanti.
No Man’s Sky akan dilancarkan di platform PC dan PlayStation 4 pada 9 Ogos 2016.


Aksi Cekap Dan Pantas Dalam Titanfall 2!

Gameplay yang pantas dalam trailer kali ini begitu menarik, korang mungkin hendak melihatnya untuk kali ke-2.

Selain aksi didalam Titan, tidak dapat dinafikan bahawa aksi pilot-pilot dalam Titanfall 2 tidak kurang menariknya. Video kali ini berfokus pada kombinasi-kombinasi kebolehan pilot yang mengujakan seperti wall run, double-jump dan juga hover untuk seketika.
Tidak seperti siri asalnya, Titanfall 2 bakal mengetengahkan aksi untuk peminat-peminat single player melalui campaign mode. Developer Respawn juga telah menjanjikan DLC percuma untuk peminat-peminat siri ini selepas ianya dilancarka dalam usaha memanjangkan usia game ini kelak.

Titanfall 2 bakal diterbitkan pada 28 Oktober untuk PC, PlayStation 4, dan Xbox One.


Kemaskini Baru The Witcher 3 Bawakan Cross-Progression Antara PC Dan Nintendo Switch

Pindahkan save file korang dari PC ke Switch, dan sambung pengembaraan Witcher korang di mana-mana bersama Switch.
The Witcher 3: Wild Hunt di Nintendo Switch telah mendapat kemaskini baharu seperti beberapa opsyen grafik, kawalan sentuh untuk Gwent, dan yang paling menarik perhatian ramai ialah keupayaan untuk memindahkan progression yang telah dicapai pemain di platform PC ke Switch.
Untuk memindahkan save file dari PC, di menu utama di Switch, pergi ke ‘Cloud Saves’ dan terdapat dua platform yang boleh dipindahkan iaitu dari Steam dan GOG. Pemain akan dapat lihat kesemua save file yang ada di PC (sekiranya ada lebih daripada satu save file).
Selain itu, save file dari Switch juga boleh dinaikkan ke Steam cloud, dan sambung pula progression tersebut di PC.
Menurut USGamer, CD Projekt Red juga telah mengesahkan bahawa fungsi ini direka secara spesifik untuk Switch, dan tiada perancangan untuk melancarkannya ke platform PS4 dan Xbox One.


GTA Online: Ini Caranya Untuk Mainkan Misi Kapal Angkasa Makhluk Asing Secara Sah, Tanpa Perlu Hacking

Inilah caranya untuk korang mainkan misi kapal misteri ini dalam Grand Theft Auto V Online secara ‘halal’.

Beberapa hari lalu, kami ada melaporkan tentang sebuah misi kapal angkasa makhluk asing yang terhempas.
Dalam laporan itu, sepasukan penggodam, Team Guru telah menemui beberapa petunjuk dalam fail game ini yang membawa kepada khabar angin bahawa tema makhluk asing ini akan dibawakan ke dalam misi-misi baru dalam mode Online. Beberapa minggu lalu, kemaskini Gunrunning telah dilancarkan dan mereka telah menemui bahawa di sebalik kemaskini ini, terdapat banyak data baru yang disembunyikan dalam kemaskini Gunrunning ini juga.
Dengan usaha yang cukup gigih daripada pasukan penggodam ini, mereka telah mengaktifkan sebuah kapal angkasa (UFO) dan misi bertemakan makhluk asing itu dalam GTA Online, yang mana ia terletak berdekatan dengan pangkalan tentera, Fort Zancudo. Ia turut membawakan sedikit aksi menembak makhluk asing yang keluar dari bawah tanah.
Namun, Team Guru telah menemui sesuatu yang baru pula. Sebenarnya, misi makhluk asing itu bukanlah misi yang disembuyikan untuk apa-apa perancangan pada masa akan datang. Sebaliknya ia sebenarnya adalah misi yang diletakkan dalam mode Gunrunning secara rasmi.
Tanpa perlu apa-apa cara jalan pintas, cheating atau hacking, para pemain boleh bermain misi makhluk asing – tetapi semestinya bukan mudah, dan memerlukan grinding yang sangat lama.

Team Guru ini telah berjaya memainkan misi ini secara ‘halal’ dan mereka telah menerangkan bagaimana ingin melakukannya:

Lengkapkan 601 jualan dalam mode Gunrunning
Mulakan supply run pada jam 2100 dan 2300 (jam dalam game)

Ya, ia kedengaran seperti mudah, namun ingin melengkapkan 601 jualan dalam mode Gunrunning memerlukan grinding yang sangat, sangat lama. Selamat mencuba!